hotchpotch/miracl-hf-unified huggingface dataset:
হোসে সারামাগো
হোসে সারামাগো () একজন পর্তুগীজ কথাসাহিত্যিক যিনি ১৯৯৮ খ্রিস্টাব্দের সাহিত্যে নোবেল পুরস্কার লাভ করেন। পর্তুগালে তাঁর জন্ম ১৯২২ খ্রিস্টাব্দের নভেম্বর ১৬ তারিখে, এক গ্রামীণ মজুদর পরিবারে। তাঁর মৃত্যু হয় ২০১০ খ্রিস্টাব্দের ১৮ জুন, ৮৭ বৎসর বয়সে। ১৯৪৭ খ্রিস্টাব্দে তাঁর প্রথম উপন্যাস "ল্যান্ড অব সিন" প্রকাশিত হয়। চরম দারিদ্রের কারণে ছেলেবেলায় তাঁর যথাযথ প্রাতিষ্ঠানিক শিক্ষা হয় নি। জীবিকার তাগিদে তাঁকে বৃত্তিমূলক প্রশিক্ষণ নিতে হয়েছিল। ১৯৬০ এবং ১৯৭০-এর দশকে তিনি সাংবাদিকতায় জড়িত ছিলে। ১৯৬৯-এ তিনি পর্তুগীজ কমিউনিস্ট পার্টিতে যোগদান করেছিলেন। তাঁর ১৯৯১ খ্রিস্টাব্দে প্রকাশিত "দ্য গসপেল একর্ডিং টু জিসাস ক্রাইস্ট" গ্রন্থটি ইয়োরোপীয় ইউনিয়ন সাহিত্য পুরস্কারের জন্য মনোনীত হয়। কিন্তু চার্চের চাপে পর্তুগীজ সরকার এতে বাধ সাধে। অভিমান করে হোসে সারামাগো ক্যানারী দ্বীপপুঞ্জে স্বোচ্ছানির্বাসনে চলে যান। তিনি হাতে না-লিখে সরাসরি টাইপরাইটারের সাহায্যে বা কম্পিউটারের ওয়ার্ড প্রসেসরে লেখা-লিখি করতেন।
শিয়ালকাঁটা
শিয়ালকাঁটা (বৈজ্ঞানিক নাম Argemone mexicana) একটি কাঁটাযুক্ত পপি জাতীয় (প্যাপাভারেসি গোত্রের) গাছ যা মেক্সিকো থেকে বাকি বিশ্বে একটি আগাছা হিসাবে ছড়িয়ে পড়েছে। এর বৈজ্ঞানিক নাম ("আর্জিমোন মেক্সিকানা") প্রাচীন গ্রিক ভাষার "আর্জিমা" ("ছানি" বা "ক্যাটারাক্ট") থেকে এসেছে। এই গাছের রস চক্ষুরোগের চিকিৎসায় ব্যবহার হত বলে এর নাম দেওয়া হয়েছে "আর্জিমোন", এবং মেক্সিকোয় পাওয়া যায় বলে "মেক্সিকানা"। এটি একাধারে বিষাক্ত আগাছা এবং ওষধি গুল্ম।
শিয়ালকাঁটার বীজ দেখতে অনেকটা সর্ষের মত দেখতে এবং সেই বীজের তেল দেখতে অনেকটা সর্ষের তেলের মত, তাই সর্ষের মধ্যে এর ভেজাল ব্যবহার হয়। খাদ্যতেলের শেয়ালকাঁটার তেলের ভেজালের মাত্রা ১%এর বেশি হলে বিষক্রিয়া দেখা যেতে পারে। ১৯৭৭ সালে কলকাতায় একবার এর বিষক্রিয়ার প্রাদুর্ভাব হয়েছিল। ১৯৯৮ সালে উত্তর ভারতে দিল্লীর আশেপাশে প্রায় আড়াই হাজার লোকের মধ্যে খাদ্যতেলের মধ্যে ভেজালের কারণে একবার এই বিষক্রিয়া দেখা দেয় এবং অন্ততঃ ৬৫ জন মারা যায়।। এই বিষক্রিয়ার লক্ষণ শরীরে জল জমে যাওয়া (ড্রপ্সি) তাই এই অবস্থার নাম "এপিডেমিক ড্রপ্সি"। শিয়ালকাঁটার তেলের মধ্যে অবস্থিত বিষাক্ত উপক্ষারগুলির মধ্যে দুটি হল স্যাঙ্গুইনারিন (Sanguinarine) ও ডাইহাইড্রোস্যাঙ্গুইনারিন (dihydrosanguinarine)। স্যাঙ্গুইনারিন সঠিক কিভাবে কাজ করে তা সম্পূর্ণ পরিষ্কার না হলেও এই উপক্ষার অনেকটা ডিজিটালিস বা ওউয়াবেন-এর মত কোষপর্দায় অবস্থিত সোডিয়াম-পটাসিয়াম-এটিপিএজ পাম্পকে বন্ধ করে দেয়। এই ক্রিয়া স্বল্প মাত্রায় হলে কোষে ক্যালসিয়াম বেড়ে যায় ফলে হৃদযন্ত্রের সংকোচন বাড়িয়া এটি ডিজিটালিসের মত ড্রপ্সির ওষুধ হিসাবে কাজ করতে পারে। এই জন্যে এই গাছটির ওষধি গাছ হিসাবে ব্যবহার ছিল। কিন্তু এর মাত্রা বেশি হলে রক্তবাহের দেওয়ালের ছিদ্রগুলি বড় হয়ে রক্তরস বেশি পরিমাণে আন্তঃকোষীয় স্থানে বের হয়ে যায় ও এটি নিজেই ড্রপ্সির কারণ হয়ে দাঁড়ায়।
প্রতিরক্ষা বাহিনী (দ্ব্যার্থতা নিরসন)
কোনো দেশের নিরাপত্তা বিধান করার জন্য নিয়োজিত বাহিনীকে প্রতিরক্ষা বাহিনী বলে। বাংলাদেশের প্রতিরক্ষা বাহিনীর অন্তর্ভুক্ত বাহিনী হিসাবে রয়েছেঃ
জনি ব্রাভো
জনি ব্রাভো কার্টুন নেটওয়ার্কের জন্য ভ্যান পারটিভল দ্বারা নির্মিত একটি আমেরিকান অ্যানিমেটেড টেলিভিশন সিরিজ। এর মূল চরিত্রের নাম জনি ব্রাভো। সুঠাম দেহী একটি বোকা তরুন।
গওহর জামিল
গওহর জামিল বাংলাদেশের একজন প্রখ্যাত নৃত্যশিল্পী ও জাগো আর্ট সেন্টারের প্রতিষ্ঠাতা। তার পূর্বনাম ছিল গণেশচন্দ্র নাগ। ১৯৫২ সালে ইসলাম ধর্ম গ্রহণ করে নাম নেন গওহর জামিল।
১৯২৭ সালে বিক্রমপুর বর্তমানে মুন্সীগঞ্জের সিরাজদিখান গ্রামের বিখ্যাত নাগ পরিবারে জন্মগ্রহণ করেন। মাত্র আট বছর বয়সে বিখ্যাত নৃত্যশিল্পী কালু নায়েরের শিকারী নৃত্য দেখে গওহর জামিল শিল্পী হতে উদ্ধুদ্ধ হন এবং ১৯৩৫ সাল থেকে ১৯৫৪ সাল পর্যন্ত ভাস্কর দেব, রবিশংকর, উদয় শংকর, বুলবুল চৌধুরীর নিকট নৃত্য শিখেন। ১৯৬২ সাকে ভারতের মারুথাপার পিনাই ও রামনারায়ণ মিশ্রের নিকট ভারত নাট্যম ও কথ্যক নৃত্যে পাঠ নেন। ১৯৫০ সালে সাংস্কৃতিক সংস্থা কলা ভবন ও ১৯৫৯ সালে জাগো আর্ট সেন্টার প্রতিষ্ঠা করেন। ১৯৫২ সালে প্রখ্যাত নৃত্যশিল্পী ও অভিনেত্রী রওশন জামিলকে বিয়ে করেন এবং ইসলাম ধর্ম গ্রহণ করেন।
১৯৮০ সালের ২১ সেপ্টেম্বর সড়ক দূর্ঘটনায় ৫২ বছর বয়সে নিহত হন।
শ্রীলঙ্কার জাতীয় পতাকা
শ্রীলঙ্কার জাতীয় পতাকাকে বলা হয়ে থাকে সিংহ খচিত পতাকা। এর মাঝখানে রয়েছে দণ্ডায়মান স্বর্ণ সিংহ, যা ডান দিকে থাবাতে একটি তরবারী ধরে আছে। সিংহটি রক্তিম পটভূমির কেন্দ্রে রয়েছে, এবং এই চতুষ্কোণের চারটি কোনে চারটি সোনালী বো-পাতা রয়েছে। রক্তিম চতুষ্কোণের চারিদিকে হলুদ বর্ণের কিনারা আছে। খুঁটির দিকে রয়েছে সমান্তরাল দুটি উলম্ব ডোরা অংশ, যার একটি গেরুয়া এবং অন্যটি সবুজ। পতাকাটি শ্রীলঙ্কার প্রথম প্রধানমন্ত্রী ডি এস সেনানায়েকের গঠিত একটি কমিটি ১৯৫০ সালে যে সুপারিশ প্রদান করে, তার ভিত্তিতে গৃহীত হয়।
আবেলীয় গ্রুপ
একটি গ্রুপ G-কে আবেলীয় গ্রুপ (Abelian group) বা বিনিমেয় গ্রুপ (commutative group) বলা হয় যদি G এই বিনিময় বিধি অনুসরণ করে:
এই নিবন্ধের বাকী অংশে G দিয়ে একটি আবেলীয় গ্রুপকে নির্দেশ করা হবে।
G-এর প্রতিটি উপগ্রুপ (subgroup) একটি অব্যয় উপগ্রুপ (normal subgroup)।
G-এর সমস্ত সসীম মাত্রার উপাদান (elements of finite order) একটি উপগ্রুপ T গঠন করে, যার বিভাজন গ্রুপ (factor group) G/T-তে অভেদ e ছাড়া সসীম মাত্রার আর কোন উপাদান নেই। T-কে G-এর (গরিষ্ঠ) মোচড় উপগ্রুপ (torsion subgroup) বলা হয়।
যদি G=T হয়, তবে আবেলীয় গ্রুপ G-কে একটি মোচড় গ্রুপ (torsion group) বা পর্যায়বৃত্ত গ্রুপ (periodic group) বলা হয়।
যদি T={e} হয়, তবে G-কে বলা হয় মোচড়-মুক্ত (torsion free)।
যদি G≠T এবং T≠{e} হয়, তবে G-কে মিশ্র (mixed) বলা হয়।
যদি একটি মোচড় গ্রুপ G-এর প্রতিটি উপাদানের মাত্রা কোন নির্দিষ্ট মৌলিক সংখ্যা p-এর ঘাত হয়, তবে G-কে একটি আবেলীয় p-গ্রুপ (Abelian p-group) বা প্রাথমিক আবেলীয় গ্রুপ (primary Abelian group) বলা হয়।
একটি আবেলীয় মোচড় গ্রুপ হল প্রাথমিক আবেলীয় গ্রুপগুলোর প্রত্যক্ষ সমষ্টি (direct sum)। অর্থাৎ আবেলীয় মোচড় গ্রুপের আলোচনা প্রাথমিক আবেলীয় গ্রুপগুলোর আলোচনা দিয়েই সম্ভব।
গানপাউডার প্লট
গানপাউডার প্লট (Gunpowder Plot) ব্রিটেনের রাজা ১ম জেমস-কে হত্যার ব্যর্থ ষড়যন্ত্র। ১৬০৫ সালের ৫ই নভেম্বর ব্রিটিশ পার্লামেন্ট ভবন গানপাউডার বিস্ফোরণের সাহায্যে ধ্বংস করার পরিকল্পনা করা হয়। কিন্তু এক চক্রান্তকারী গাই ফক্‌স (Guy Fawkes) ধরা পড়ে যায় এবং নির্যাতনের ফলে সে অন্যান্য চক্রান্তকারীদের নাম ফাঁস করে দেয়। বিচারে গাই ফক্‌স ও অন্যান্যদের ফাঁসি হয়। ব্রিটেনে ও অন্যান্য কমনওয়েলথ দেশে আজও ৫ই নভেম্বর গাই ফক্‌স দিবস হিসেবে পালিত হয়।
জলহস্তী
জলহস্তী (ইংরেজি Hippopotamus "হিপোপটেমাস") আফ্রিকার একটি তৃণভোজী স্তন্যপায়ী প্রাণী। পানিতে নেমে জলজ উদ্ভিদ খায়।
জলহস্তীরাও অনিয়ন্ত্রিত শিকার এবং চোরাশিকারের কবলে পড়ে। মে ২০০৬ সালে, জলহস্তীকে আইইউসিএন লাল তালিকায় একটি সংকটাপন্ন প্রজাতি হিসেবে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) চিহ্নিত করে ছিল। তখন জলহস্তীর মোট সংখ্যা ছিল ১,২৫,০০০ থেকে ১,৫০,০০০ এর মধ্যে, আইইউসিএন ১৯৯৬ সালের পর থেকে এই বিষয়ে অধ্যয়ন করে চিহ্নিত করেছিল যে এদের আনুমানিক সংখ্যা ৭% থেকে ২০% পর্যন্ত কমেছে। তখন জাম্বিয়ায় (৪০,০০০) এবং তাঞ্জানিয়ায় (২০,০০০-৩০,০০০) সদস্যের বৃহত্তম জনগোষ্ঠী এই দুই দেশে ছিলো।
লেবাননের জাতীয় পতাকা
লেবাননের জাতীয় পতাকা দুইটি অনুভূমিক লাল অংশ ও তাদের মাঝে একটি সাদা অংশ নিয়ে গঠিত। সাদা ডোরাকৃতির অংশটি উচ্চতায় লাল অংশগুলির দ্বিগুণ। সাদা অংশের কেন্দ্রে পতাকার মধ্যস্থলে একটি সবুজ বর্ণের সিডার গাছের ছবি আছে, যা উপরের ও নীচের লাল অংশদুটিকে স্পর্শ করে আছে। পতাকাটি ১৯৪৩ সালের ৭ই ডিসেম্বর হতে প্রবর্তন করা হয়।
দাঁত খড়কে
দাঁতের খাঁজে বা ফাঁকে আটকানো খাবারের টুকরো ইত্যাদি খুঁচিয়ে পরিষ্কার করার জন্য ব্যবহৃত ছুঁচালো কাঠি। সাধারণতঃ নরম কাঠ বা প্লাস্টিক দিয়ে তৈরি হয়। খাবার পরেই বেশি ব্যবহার করা হয়।
দাঁতে গভীর গর্ত থাকলে দাঁত মেজেও অনেক সময় খাবারের অবশিষ্ট টুকরো থেকে যেতে পারে। সেই ক্ষেত্রে খড়কে কাঠি খুব সুবিধাজনক।
স্টেফান বানাখ
স্টেফান বানাখ (৩০ মার্চ, ১৮৯২ - ৩১ আগস্ট, ১৯৪৫) একজন পোলীয় গণিতবিদ যিনি ফাংশনাল বিশ্লেষণে অবদানের জন্য বিখ্যাত। ১৯৩২ সালে লেখা তাঁর "থিওরি দেস অপারেশন্‌স লিনেয়ারিস" (লিনিয়ার অপারেশন থিওরি) গবেষণাপত্রে দেয়া তত্ত্বের ব্যাখ্যা পরবর্তীকালে এই সংক্রান্ত বহু কাজের প্রেরণা হিসাবে কাজ করে।
স্টেফান বানাখ ১৮৯২ সালের ৩০ মার্চ তৎকালীন অস্ট্রিয়া-হাঙ্গেরির ক্রাকৌয়ের সেন্ট লাজারুস জেনারেল হাসপাতালে জন্মগ্রহণ করেন। তাঁর পিতা স্টেফান গ্রেকজেক এবং মাতা কাতার্জিনা বানাখ দুজনেই ছিলেন পোদালে অঞ্চলের। গ্রেকজেক ছিলেন অস্ট্রো-হাঙ্গেরীয় সেনাবাহিনীর একজন সৈন্য। বানাখের মা সম্পর্কে তেমন কিছু জানা যায় নি।
বানাখের গবেষণাপত্র ১৯২০ সালে সম্পন্ন হয় এবং ১৯২২ সালে প্রকাশিত হয়, যেখানে তিনি ফাংশনাল বিশ্লেষণের ভিত্তি গড়ে তুলেন। বানাখ তার গবেষণাপত্রে "ক্লাস ই-স্পেস" নিয়ে আলোচনা করেন, যা তিনি তার ১৯৩২ সালে প্রকাশিত "থিওরি দেস অপারেশন্‌স লিনেয়ারিস" বইয়ে নাম পরিবর্তন করে রাখেন "স্পেসেস অফ টাইপ বি"। তার প্রণীত তত্ত্ব বানাখ স্পেসেস নামে পরিচিতি লাভ করে।
হান–বানাখ থিওরম, ফাংশনাল বিশ্লেষণের একটি অন্যতম তত্ত্ব।
আইজাক ব্যারো
আইজাক ব্যারো () (১৬৩০—৪ই মে, ১৬৭৭) ইংরেজ গণিতবিদ যিনি স্পর্শক নির্ণয়ের একটি পদ্ধতি আবিষ্কার করেন ও ১৬৭০ সালে তা প্রকাশ করেন। তাঁর এই পদ্ধতি বর্তমান অন্তরকলনবিদ্যায় ব্যবহৃত হয়। তিনিই সম্ভবত প্রথম ব্যক্তি যিনি উপলব্ধি করতে পেরেছিলেন যে, স্পর্শক নির্ণয় করা এবং বক্ররেখার নিচের ক্ষেত্রফল নির্ণয় করা- এই দুইটি বিপরীত প্রক্রিয়া। ক্যামব্রিজ বিশ্ববিদ্যালয়ের প্রধান পদ থেকে অবসর গ্রহণের পর তার পরামর্শে আইজাক নিউটন ঐ পদে আসীন হন। তিনি ছিলেন প্রথম লুকাসিয়ান অধ্যাপক।
টমাস বেইজ
টমাস বেজ () (আনুমানিক ১৭০২—১৭ই এপ্রিল, ১৭৬১) একজন ইংরেজ গণিতবিদ যিনি সম্ভাবনার উপর কাজের জন্য বিখ্যাত। তাঁর দেওয়া উপপাদ্যের উপর ভিত্তি করে পরিসংখ্যানিক অনুমানের (Statistical inference) একটি পদ্ধতি উদ্ভাবিত হয়। এই বিষয়ের উপর তাঁর গবেষণাপত্র তাঁর মৃত্যুর পরে ১৭৬৩ সালে প্রকাশিত হয়।
ফ্রিডরিশ ভিলহেল্ম বেসেল
ফ্রিডরিশ ভিলহেল্ম বেসেল () (জুলাই ২২, ১৭৮৪ – মার্চ ১৭, ১৮৪৬) জার্মান জ্যোতির্বিজ্ঞানী এবং গণিতবিদ যিনি গণিতে এক বিশেষ ধরনের ফাংশনের উপর বড় অবদান রাখেন, যে ফাংশনগুলিকে বর্তমানে তাঁর নামানুসারে বেসেল ফাংশন (Bessel functions) নামে ডাকা হয়। এই ফাংশনগুলি কিছু বিশেষ অন্তরক সমীকরণে (differential equations) ব্যবহৃত হয় এবং পদার্থবিজ্ঞান ও প্রকৌশলবিদ্যায় প্রাথমিক ফাংশনগুলির (elementary functions) পরে সম্ভবত এই ফাংশনগুলিই সবচেয়ে বেশি দেখতে পাওয়া যায়।
জঁ রোবের আরগঁ
জঁ রোবের আরগঁ () (জুলাই ১৮, ১৭৬৮ - আগস্ট ১৩, ১৮২২) সুইজারল্যান্ডে জন্মগ্রহণকারী গণিতবিদ। তিনি (গাউস এবং অন্যান্য অনেকের মত) জটিল সংখ্যাসমূহের একটি জ্যামিতিক উপস্থাপন পদ্ধতি উদ্ভাবন করেন। তাঁর নাম থেকেই আরগঁ চিত্র (Argand diagram) নামটি এসেছে।
সামোস-এর আরিসতারকুস
সামোস-এর আরিসতারকুস (আনুমানিক ২৭০ খ্রিস্টপূর্ব) গ্রিক জ্যোতির্বিজ্ঞানী যিনি প্রথম উল্লেখ করেন পৃথিবী নিজের অক্ষের উপর এবং সূর্যের চারিদিকে ঘুরছে। তিনি গাণিতিকভাবে জ্যোতির্বিজ্ঞান অধ্যয়ন করেন এবং জ্যামিতিক পদ্ধতির সাহায্যে চন্দ্র ও সূর্যের আপেক্ষিক আকার এবং পৃথিবী থেকে এদের আপেক্ষিক দূরত্ব নির্ণয় করেন।
মাইকেল ফ্রান্সিস আটিয়া
স্যার মাইকেল ফ্রান্সিস আটিয়া () (জন্ম ২২শে এপ্রিল, ১৯২৯) ব্রিটিশ গণিতবিদ যিনি টপোগণিত, জ্যামিতি, গাণিতিক বিশ্লেষণ, তুরীয় তত্ত্ব, অন্তরক অপারেটর এবং কোয়ান্টাম ফিল্ড তত্ত্বের উপর গুরুত্বপূর্ণ অবদান রেখেছেন। আটিয়া কে-তত্ত্ব, সূচকের তত্ত্ব, স্থিরীকৃত বিন্দু তত্ত্ব (fixed point), বীজগাণিতিক জ্যামিতি এবং সহ-বোরত্ব(cobordism) তত্ত্বে গবেষণার জন্য বিখ্যাত।
| valign="top" |
| valign="top" |
প্রোগ্রামিং ভাষাসমূহের বর্ণানুক্রমিক তালিকা
নীচে প্রোগ্রামিং ভাষাসমূহ ইংরেজি বর্ণানুক্রমে সাজানো হল।
লক্ষ করুন: "বেসিক প্রোগ্রামিং ভাষা-র উপভাষাগুলো (dialects) আলাদা করে বেসিক-এর উপভাষা তালিকা-তে দেয়া হয়েছে।"
পাইথন (দ্ব্যর্থতা নিরসন)
পাইথন বলতে বোঝানো হতে পারে -
এমিল আর্টিন
এমিল আর্টিন () (৩রা মার্চ, ১৮৯৮ - ২০শে ডিসেম্বর, ১৯৬২) অস্ট্রীয় গণিতবিদ। ভিয়েনায় তাঁর জন্ম হয়। তিনি ভিয়েনা, লাইপ্‌ৎসিশ ও গ্যোটিঙেন বিশ্ববিদ্যালয়ে পড়াশোনা করেন। ১৯২৩ থেকে ১৯৩৭ সাল পর্যন্ত তিনি হামবুর্গ বিশ্ববিদ্যালয়ে শিক্ষকতা করেন। ১৯৩৭ সালে তিনি নাৎসি জার্মানি ত্যাগ করে আমেরিকায় পাড়ি জমান এবং সেখানে নটরডেম, ইন্ডিয়ানা ও প্রিন্সটন বিশ্ববিদ্যালয়ে অধ্যাপনা করেন। ১৯৪৮ সালে তিনি জার্মানিতে ফিরে যান এবং হার্ট অ্যাটাকে মৃত্যুর আগ পর্যন্ত হামবুর্গ বিশ্ববিদ্যালয়ে শিক্ষকতা করেন।
আর্টিন বিংশ শতাব্দীর অন্যতম প্রধান বীজগণিতবিদ ছিলেন। বীজগাণিতিক সংখ্যাতত্ত্ব, বিশেষ করে ক্লাস ফিল্ড তত্ত্বের ওপর কাজ করেন। গালোয়ার সম্প্রসারণের জন্য একটি L-ফাংশন উপস্থাপন করেন। তিনি ব্রেইড তত্ত্ব-ও প্রতিষ্ঠা করেন।
এলি কারতঁ
এলি কারতঁ () (৯ই এপ্রিল, ১৮৬৯ - ৬ই মে, ১৯৫১) একজন প্রভাবশালী ফরাসি গণিতবিদ। তিনি লী গ্রুপসমূহের তত্ত্ব ও তাদের জ্যামিতিক প্রয়োগের ওপর মৌলিক গবেষণা সম্পাদন করেন। এছাড়া তিনি গাণিতিক পদার্থবিজ্ঞান, অন্তরক জ্যামিতি ও গ্রুপ তত্ত্বে বিশেষ অবদান রাখেন। তাঁর ডক্টরেট অভিসন্দর্ভ আজও গণিতের তরুণ ছাত্রদের কাছে কৌতূহলের বিষয়। অন্তরক জ্যামিতিতে তিনি connection বা সংযোগের যে ধারণা উপস্থাপন করেন, তা গণিতের এই শাখাটির একটি মৌলিক ধারণা।
আলফ্রেড নর্থ হোয়াইটহেড
আলফ্রেড নর্থ হোয়াইটহেড () (১৫ই ফেব্রুয়ারি, ১৮৬১ র‌্যাম্‌স‌গেট, কেন্ট, ইংল্যান্ড – ৩০শে ডিসেম্বর, ১৯৪৭ ক্যামব্রিজ, ম্যাসাচুসেটস, যুক্তরাষ্ট্র) ইংরেজ বংশোদ্ভূত গণিতবিদ ও পরবর্তীকালে দার্শনিক। তিনি বীজগণিত, যুক্তিবিজ্ঞান, গণিতের ভিত্তি, বিজ্ঞানের দর্শন, পদার্থবিজ্ঞান, অধিবিদ্যা ও শিক্ষার ওপর লেখেন। বারট্রান্ড রাসেলের সাথে মিলে তিনি সুবিশাল "প্রিন্সিপিয়া ম্যাথেম্যাটিকা" রচনা করেন।
অগাস্টাস ডি মর্গান
অগাস্টাস ডি মর্গান () (২৭শে জুন, ১৮০৬—১৮ই মার্চ, ১৮৭১) ভারতে জন্মগ্রহণকারী ব্রিটিশ গণিতবিদ ও যুক্তিবিজ্ঞানী। তিনি ডি মরগানের বিধিসমূহ (De Morgan's laws) আবিষ্কার করেন এবং গাণিতিক আরোহ পদ্ধতির (mathematical induction) ধারণা সুসংবদ্ধ (rigorous) করেন। চাঁদের ডি মর্গান জ্বালামুখটি তাঁর নামে নামকরণ করা হয়েছে।
চার্লস স্যান্ডার্স পার্স
চার্লস স্যান্ডার্স পেয়ার্স (ইংরেজি: Charles Sanders Peirce) (সেপ্টেম্বর ১০, ১৮৩৯ – এপ্রিল ১৯, ১৯১৪) বিবিধ বিদ্যায় পারদর্শী মার্কিন পদার্থবিজ্ঞানী ও দার্শনিক। তিনি ক্যামব্রিজ, ম্যাসাচুসেটস-এ জন্ম নেন। যদিও তিনি রসায়নবিদ হিসেবে শিক্ষালাভ করেন ও বিজ্ঞানী হিসেবে প্রায় ৩০ বছর চাকরি করেন, বর্তমানকালে তাঁর মূল পরিচিতি ঘটেছে যুক্তিবিজ্ঞান, গণিত, দর্শন ও সংকেতবিজ্ঞানে অবদান রাখার কারণে। দার্শনিক পল ওয়াইজ ১৯৩৪ সালে পেয়ার্স সম্বন্ধে "Dictionary of American Biography"-তে লেখেন যে পেয়ার্স ছিলেন "the most original and versatile of American philosophers and America's greatest logician", অর্থাৎ "মার্কিন দার্শনিকদের মধ্যে সবচেয়ে মৌলিক ও বহুমুখী এবং আমেরিকার সর্বশ্রেষ্ঠ যুক্তিবিজ্ঞানী"।
উপসাগর
উপসাগর () তিন দিক স্থল দ্বারা বেষ্টিত একটি জলভাগ। উপসাগরের জল সাধারণত শান্ত হয়। বড় বড় উপসাগরকে ইংরেজিতে "গালফ" (gulf) বলা হয়। আবার ক্ষুদ্রাকৃতির খাড়া পাড় বিশিষ্ট উপসাগর বা ) নামেও পরিচিত। সাধারণত ছোটো ছোটো উপসাগরগুলি সৃষ্টি হয় নরম শিলা বা মাটি ঢেউয়ের দ্বারা অপসারিত হয়ে। শক্ত শিলাগুলি ক্ষয়প্রাপ্ত হয় অনেক দেরীতে। ফলে অন্তরীপ সৃষ্টি হয়। উপসাগরগুলিতে মাছ ও অন্যান্য সামুদ্রিক প্রাণী দেখা যায়। আবার উপসাগরগুলি অন্য কোনো উপসাগরের সঙ্গে সংযুক্তও হতে পারে (উদাহরণ স্বরূপ, জেমস উপসাগর হাডসন উপসাগরের সঙ্গে সংযুক্ত। বঙ্গোপসাগর ও হাডসন উপসাগরের মতো বৃহদাকার উপসাগরগুলিতে সামুদ্রিক ভূবিদ্যাগত বৈচিত্র্য চোখে পড়ে।
কয়েকটি ছোটো আকারের সুপরিচিত উপসাগর হল:
গালফ নামে পরিচিত কয়েকটি মাঝারি আকারের উপসাগর:
কয়েকটি বড় উপসাগর:
কয়েকটি জলভাগ যা "গালফ" নামে পরিচিত হলেও আসলে প্রণালী:
ক্যালকুলাস
ক্যালকুলাস বা কলনবিদ্যা () গণিতের একটি শাখা যেখানে সীমা, অন্তরকলন, সমাকলন ও অসীম শ্রেণী নিয়ে আলোচনা করা হয়। ক্যালকুলাস শব্দটি লাতিন ভাষা থেকে এসেছে এবং এর অর্থ "নুড়িপাথর"। বর্তমানে বিশ্ববিদ্যালয় পর্যায়ে অনেক ক্ষেত্রেই ক্যালকুলাস একটি বাধ্যতামূলক বিষয়। মূলত নিউটন ও গটফ্রেড লিবনিজকে এই বিদ্যার জনক বলা হয়।
বিজ্ঞান ও প্রকৌশলে ক্যালকুলাসের ব্যাপক প্রয়োগ রয়েছে। প্রাথমিক বীজগণিত দিয়ে যেসব জটিল ও বড় সমস্যার সমাধান সম্ভব নয়, সেগুলি সমাধান করতে ক্যালকুলাস কাজে লাগানো হয়। ক্যালকুলাস বিশ্লেষণী জ্যামিতি ও বিশ্লেষণ গণিত শাখার উপর ভিত্তি করে প্রতিষ্ঠিত। অন্তরকলন এবং সমাকলন ক্যালকুলাসের দুইটি প্রধান শাখা। এই দুই শাখা ক্যালকুলাসের মৌলিক উপপাদ্য দিয়ে পরস্পরের সাথে সম্পর্কিত।
পাউলি মেট্রিক্স
পাউলি মেট্রিক্স বলতে এক সেট মেট্রিক্সকে বোঝায়, প্রতিটি স্থান মাত্রার জন্য একটি করে। মেট্রিক্সগুলো হলো:
মেটিক্সগুলো হারমিশিয়ান এবং ইউনিটারি। এছাড়াও এদের বৈশিষ্ট্য হচ্ছে,
উপোরোক্ত বৈশিষ্ট্যগুলি এক সাথে লেভি-সিভিটা চিহ্ন ( formula_11) আর ক্রোনেকার ডেল্টার ( formula_12) সাহায্যে লেখা যেতে পারে :
আব্রাআম দ্য মোয়াভ্র্‌
আব্রাম দ্য মোয়াভ্র () ফরাসি গণিতবিদ যিনি পরে ইংল্যান্ডে বসতি স্থাপন করেন। তাঁর দ্য মোয়াভ্র্-এর উপপাদ্য ত্রিকোণমিতিতে জটিল সংখ্যার আলোচনায় একটি পরিচিত উপপাদ্য। তবে তার আগেই তিনি সম্ভাবনার (probability) উপর দুইটি উল্লেখযোগ্য রচনা প্রকাশ করেন। ১৭১৮ সালে প্রকাশিত "The Doctrine of Chances" বইয়ে তিনি বহু সমস্যা পর্যবেক্ষণ করেন এবং কিছু নীতি আবিষ্কার করেন, যেমন স্বাধীন ঘটনা (independent event) এবং গুণনবিধির (product law) ধারণা। পরবর্তীতে তিনি স্টার্লিং-এর সূত্র আবিষ্কার করেন এবং সম্ভবতঃ প্রথম ব্যক্তি হিসাবে পরিমিত ঘটনাসংখ্যা বক্ররেখার (normal frequency curve) ব্যবহার করেন।
গাব্রিয়েল ক্রেমার
গাব্রিয়েল ক্রেমার (জুলাই ৩১, ১৭০৪ - জানুয়ারি ৪, ১৭৫২) সুইজারল্যান্ডীয় গণিতবিদ যিনি ১৭৫০ সালে বীজগণিতীয় বক্ররেখা-র উপর গবেষণা প্রকাশ করেন, এবং এতে রৈখিক সমীকরণের ব্যবস্থা সমাধানের একটি নিয়ম উপস্থাপন করেন। তাঁর নামে এই নিয়মের নাম রাখা হয়েছে ক্রেমারের নিয়ম। তবে ম্যাকলরিন আগেই এই নিয়মটি সম্পর্কে জানতেন।
ডেভিড কক্স (পরিসংখ্যানবিদ)
ডেভিড কক্স (ইংরেজি David Cox ১৯২৪-) ব্রিটিশ পরিসংখ্যানবিদ যিনি গাণিতিক পরিসংখ্যান (mathematical statistics) ও ফলিত সম্ভাবনার (applied probability) ওপর তাঁর কাজের জন্য পরিচিত। তিনি শিল্প ও কর্মকৌশল গবেষণার (industrial and operations research) ক্ষেত্রে অবদান রাখেন। তাঁর বিভিন্ন অবদানের মধ্যে রয়েছে পরিসংখ্যানিক পরীক্ষাসমূহের (statistical expermients) ডিজাইন ও বিশ্লেষণ, বাইনারি উপাত্ত (binary data) ও বিন্দু দৈব প্রক্রিয়াসমূহের (point random processes) বিশ্লেষণ এবং মান নিয়ন্ত্রণ (quality contorl) ও কর্মকৌশল গবেষণায়, বিশেষ করে কিউ (queue), কনজেশন (congestion) এবং পূনর্নবায়ন তত্ত্বে (renewal theory) নতুন পদ্ধতিসমূহের আবিস্কার।
চু শি-চিয়ে
চু শিচিয়ে (ম্যান্ডারিন চীনা ভাষায়: 朱世杰 "ট্‌ষু ষ্‌র্‌ চ্‌য়ে") (আনুমানিক ১৩শ শতক) চীনের সেরা গণিতবিদদের একজন। তিনি দুইটি গুরুত্বপূর্ণ বই লেখেন, যাদের মধ্যে সি ইউয়ান ইউ চিয়েন (四元玉鑒 "স্র্‌ উ্যয়্যান্‌ উ্য চ্‌য়েন্‌", অর্থাৎ "চার উপাদানের মহার্ঘ আয়না") নামের দ্বিতীয়টি অধিকতর গুরুত্বপূর্ণ। তাঁর উল্লেখযোগ্য কাজের মধ্যে রয়েছে পর্যায়ক্রমিক আসন্নীকরণ (successive approximation) ব্যবহার করে সমীকরণের সমাধান নির্ণয় এবং সসীম পার্থক্য (finite difference) ব্যবহার করে ধারাসমূহের সমষ্টি (sum of series) নির্ণয়। পাসকালের ত্রিভুজের একটি চিত্রও তাঁর কাজে প্রকাশ পায়, যা চীনে অনেক আগে থেকেই, তাঁর সময়েরও আগে, জানা ছিল।
পাফনুতি লভোভিচ চেবিশেভ
পাফনুতি লভোভিচ চেবিশেভ () ( – ) রুশ গণিতবিদ এবং গণিতের সেন্ট পিটার্সবার্গ ঘরানার প্রতিষ্ঠাতা। বীজগণিত, গাণিতিক বিশ্লেষণ ও সম্ভাবনা তত্ত্বে তাঁর কাজের ফলাফল আজও বহুল ব্যবহৃত। সংখ্যাতত্ত্বে তিনি প্রমাণ করেন যে ৩ অপেক্ষা বড় যেকোন n-এর জন্য n এবং 2n-2 এর মাঝে অন্তত একটি মৌলিক সংখ্যা আছে।
বোনাভেনতুরা কাভালিয়েরি
বোনাভেনতুরা কাভালিয়েরি () (১৫৯৮-১৬৪৭) ইতালীয় গণিতবিদ যিনি ক্ষেত্রফল ও আয়তন গণনার জন্য তাঁর ‘অবিভাজ্য’ (indivisibles) পদ্ধতির জন্য পরিচিত। তাঁর পদ্ধতিতে একটি ক্ষেত্রফলকে অনেকগুলি রেখার সমষ্টি এবং একটি আয়তনকে অনেকগুলি ক্ষেত্রফলের সমষ্টি হিসাবে কল্পনা করা হয়। তাঁর এই কাজেই যোগজকলনের (intergral calculus) প্রাথমিক ধারণার দেখা মিলে।
তাঁর পদ্ধতির একটি উপপাদ্য নিম্নরূপ: যদি দুইটি ঘনবস্তুর উচ্চতা একই হয় এবং ভূমির সমান্তরালে ও সমদূরত্বে অবস্থিত ছেদাংশের ক্ষেত্রফল সমান হয়, তবে তাদের আয়তন সমান হবে।
দ্য মোয়াভ্রের উপপাদ্য
ত্রিকোণমিতি এবং জটিল সংখ্যার আলোচনায় দ্য মোয়াভ্রের উপপাদ্যটি হলো, কোন (জটিল) সংখ্যা formula_1-এর জন্য,
যেখানে formula_3 একটি পূর্ণসংখ্যা। এই উপপাদ্যটি ফরাসি গণিতবিদ আব্রাহাম দ্য মোয়াভ্রের আবিষ্কার।
জিরোলামো কার্দানো
জিরোলামো কার্দানো (); জন্ম: ১৫০১; মৃত্যু: ১৫৭৬) একজন ইতালীয় চিকিৎসক, গণিতবিদ, জ্যোতিষী ও জুয়াড়ি ছিলেন। তিনি ইতালির পাভিয়া শহরে জন্মগ্রহণ করেন। তাঁর শৈশব সুখের ছিল না। তিনি ছোটবেলা থেকেই অত্যন্ত প্রতিভাধর ছিলেন। বড় হয়ে তিনি এক উচ্ছৃঙ্খল বহুশাস্ত্রজ্ঞে পরিণত হন। তিনি ১৫৪৩ সালে পাভিয়া বিশ্ববিদ্যালয়ে এবং ১৫৬২ সালে বোলোনিয়া বিশ্ববিদ্যালয়ে চিকিৎসাবিজ্ঞানের অধ্যাপক নিযুক্ত হন। ১৫৫১ সালে তিনি স্কটল্যান্ডের আর্চবিশপ সেন্ট অ্যান্ড্রুজের অ্যাজমা (শ্বাসকষ্টউদ্রেককারী ব্যধি) সারিয়ে দেন এবং লন্ডনে রাজা ৬ষ্ঠ এডওয়ার্ডের রাশিফল বলে দেন। তিনি যীশুখ্রিস্টের রাশিফলও প্রকাশ করেছিলেন। এ কারণে ১৫৭০ সালে তাকে ধর্মদ্রোহিতার অপরাধে গ্রেপ্তার করা হয়। কিন্তু পোপ ৫ম পিউস তাঁকে মুক্তি দেন।
কার্দানো প্রায় ২০০টির মত বই লিখেছিলেন, তবে এদের মধ্যে সবচেয়ে বিখ্যাত হল "আর্স মাগ্‌না" ("Ars Magna") বইটি। এই বইতেই সাধারণ ত্রিঘাত সমীকরণ ও সাধারণ চতুর্ঘাত সমীকরণের সমাধান প্রথম প্রকাশিত হয়, যদিও এই সমাধান দুইটিতে যথাক্রমে তারতাইলিয়া ও কার্দানোর সহকারী লুদোভিকো ফেরারি'র অবদান ছিল। কার্দানো তাঁর সময়কার বীজগণিত ও ত্রিকোণমিতিতে গভীর জ্ঞানসম্পন্ন একজন অসাধারণ গণিতবিদ ছিলেন। কার্দানোর আরেকটি বিখ্যাত বই হল "লিবের দে লুদো আলেয়ায়ে" ("Liber de ludo aleae"), যাতে গাণিতিক সম্ভাবনার একেবারে প্রাথমিক কিছু গাণিতিক ধারণা সন্নিবিষ্ট হয়েছে; এই বইতে কার্দানো তাঁর জুয়াড়ি জীবনের অভিজ্ঞতা কাজে লাগান।
মৃত্যুর কিছুদিন আগে কার্দানো তাঁর আত্মজীবনী "দে প্রোপ্রিয়া ভিতা" ("De propria vita") লেখা শেষ করেন। কার্দানোর ব্যক্তিজীবন সুখের ছিল না। তাঁর এক ছেলেকে স্ত্রীকে হত্যার দায়ে মৃত্যুদণ্ড দেওয়া হয়, এবং তাঁর আরেক ছেলে বিভিন্ন অপরাধের কারণে প্রায়ই কারাগারে নিক্ষিপ্ত হতেন।
হেনরি ব্রিগস
হেনরি ব্রিগ্‌স (ইংরেজি: Henry Briggs "হেন্‌রি ব্রিগ্‌জ়্‌") (১৫৬১-১৬৩০) ইংরেজ গণিতবিদ যিনি ১০ ভিত্তিক সাধারণ লগারিদম প্রবর্তন করেন, যাকে এক সময় ব্রিগসীয় লগারিদম নামে উল্লেখ করা হতো। নেপিয়ার যখন তাঁর লগারিদমের সারণি প্রকাশ করেন, তখন ব্রিগস তাঁর সাথে গিয়ে দেখা করেন এবং ১০ ভিত্তির একটি বিকল্প লগারিদমের সংজ্ঞা প্রস্তাব করেন। ১৬১৭ সালে, নেপিয়ারের মৃত্যুর বছরে, ব্রিগস প্রথম ১০০০ সংখ্যার জন্য তাঁর লগারিদম প্রকাশ করেন। ১৬২৪ সালে তিনি ৩০,০০০ লগারিদম সমৃদ্ধ সারণি প্রকাশ করেন; এই লগারিদমগুলি দশমিকের পরে ১৪ ঘর পর্যন্ত সঠিক ছিল।
ব্রহ্মগুপ্ত
ব্রহ্মগুপ্ত (; ) (খ্রীষ্টপূর্ব ৬৬৫ - ৫৯৮) ছিলেন একজন ভারতীয় জ্যোতির্বিজ্ঞানী ও গণিতজ্ঞ, জ্যোতির্বিজ্ঞানের উপর যার কাজে উল্লেখযোগ্য গাণিতিক অবদান রয়েছে, যেমন চতুর্ভুজের ক্ষেত্রফল এবং কিছু বিশেষ ধরণের ডায়োফ্যান্টাইন সমীকরণের সমাধান। সম্ভবতঃ তাঁর কাজেই প্রথম শূন্য ও ঋনাত্মক সংখ্যার নিয়মিত ব্যবহার ঘটে। 
ব্রহ্মগুপ্ত হর্ষবর্ধনের রাজত্বকালে উজ্জ্বয়িনীর জ্যোতিষ্ক পরিদর্শনকেন্দ্রের অধ্যক্ষ ছিলেন। গণিত ও জ্যোতির্বিজ্ঞান নিয়ে তাঁর লেখাগুলির মধ্যে সবচেয়ে বিখ্যাত হল "ব্রহ্মস্ফুট সিদ্ধান্ত" (রচনাকাল আনুমানিক ৬২৮ খ্রিষ্টাব্দ)।
আরব দুনিয়া ভারতের জ্যোতির্বিজ্ঞানের সঙ্গে প্রথম পরিচিত হয় "ব্রহ্মস্ফুট সিদ্ধান্তের" মাধ্যমে। আনুমানিক ৭৭২ খ্রিস্টাব্দে কঙ্ক নামে উজ্জ্বয়িনীর এক পণ্ডিত বাগদাদে খালিফা আল মনসুরের দরবারে একটি "ব্রহ্মস্ফুট সিদ্ধান্ত" নিয়ে যান। খালিফার অনুরোধে আল ফাজারি কঙ্কের সাহায্যে তর্জমা করে আরবি ভাষায় অনুবাদ করেন ও নাম দেন বইটিকে "জিজ-আল সিন্ধিন্দ" (সিন্ধিন্দ =সিদ্ধান্ত)। পরে আল খোয়ারিজমি "আল-কিতাব আল-মুখতাসার ফি হিসাব আল-জাবর ওয়া আল-মুকাবালা" (আরবি الكتاب المختصر في حساب الجبر والمقابلة "অ্যাল্‌কিত্যাব্‌ অ্যাল্‌মুখ্‌তাস্বার্‌ ফি হ্বিস্যাব্‌ ইল্‌জেব্র্‌ ওয়েল্‌মুক্বাবালা") লেখবার সময় এই বইটির (জিজ আল সিন্ধিন্দ) ব্যবহার করেন ।
রাফায়েল বোমবেল্লি
রাফায়েল বোমবেল্লি () (১৫২৬ - ১৫৭২) ইতালীয় গণিতবিদ। তিনিই সম্ভবতঃ প্রথম ব্যক্তি যিনি জটিল সংখ্যা নিয়ে কাজ শুরু করেন এবং তাঁর বই "লালজেব্রাতে" (l'Algebra) এর উল্লেখ করেন। তিনি ত্রিঘাত সমীকরণের সমাধান করার সময় ঋণাত্মক সংখ্যার বর্গমূল বের করতে গিয়ে এই কাজ শুরু করেন।
হেরমান বন্ডি
হেরমান বন্ডি () (১লা নভেম্বর, ১৯১৯ - ১০ই সেপ্টেম্বর, ২০০৫) অস্ট্রীয় গণিতবিদ, পদার্থবিজ্ঞানী ও জ্যোতির্বিজ্ঞানী যিনি যুক্তরাজ্যে সরকারি বিজ্ঞানী ও একাডেমিক হিসাবে কাজ করেন। তিনি মহাবিশ্বের স্থিতিশীল অবস্থার তত্ত্ব নির্মাণে সহায়তা করেন। তবে সাধারণ আপেক্ষিকতা তত্ত্বে অবদানের জন্যও তিনি স্মরণীয়।
এমিল বোরেল
ফেলিক্স এদুয়ার জুস্‌তাঁ এমিল বোরেল () (১৮৭১-১৯৫৬) ফরাসি গণিতবিদ যিনি বাস্তব মানবিশিষ্ট ফাংশনসমূহের প্রথম দিককার গবেষক। তাঁর কাজের ফলাফল পরবর্তীকালে সেট তত্ত্ব ও পরিমাপ তত্ত্বে (measure theory) গুরুত্বপূর্ণ ভূমিকা রাখে।
মাক্স বর্ন
মাক্স বর্ন () (১৮৮২ - ১৯৭০) পোলীয়-জার্মান গণিতবিদ ও তাত্ত্বিক পদার্থবিজ্ঞানী যিনি তাঁর সময়কার সেরা বিজ্ঞানীদের সাথে কাজ করেন, যাদের মধ্যে ভের্নার হাইজেনবের্গ, ভোল্‌ফগাং পাউলি, এনরিকো ফের্মি ও পল ডিরাক অন্যতম। তিনি কোয়ান্টাম বলবিজ্ঞানের উপর গুরুত্বপূর্ণ কাজ প্রকাশ করেন। এরপর তিনি তরঙ্গ ফাংশনের একটি পরিসংখ্যানিক ব্যাখ্যা প্রদান করেন, যার জন্য ১৯৫৪ সালে তাঁকে পদার্থবিজ্ঞানে নোবেল পুরস্কার দেওয়া হয়।
ম্যাক্স বর্ন ১৮৮২ সালের ১১ ডিসেম্বর ব্রেস্লাউ (বর্তমানের Wrocław, পোল্যান্ড), তৎকালীন জার্মান সাম্রাজ্যের প্রুশিয়ার রাজতন্ত্রের সিলেসিয়া রাজ্যে, এক ইহুদি পরিবারে জন্মগ্রহণ করেন।
নিকোলা বুরবাকি
নিকোলা বুরবাকি () একটি ছদ্মনাম। কিছু গণিতবিদ, যাদের বেশীর ভাগই ফরাসি ছিলেন, এই নামটি ব্যবহার করতেন। ১৯৩৯ সাল থেকে তাঁরা বিশুদ্ধ গণিতের একটি বিশ্বকোষীয় জরিপ, যার নাম তাঁরা দিয়েছিলেন Élements de mathématique, নির্মাণের লক্ষ্যে এই নাম ব্যবহার করে বিভিন্ন খণ্ড প্রকাশ করতে থাকেন। তাঁদের কাজের পরিমাণ বিস্তৃত হলেও এর প্রভাব ছিল মিশ্র। কোন কোন মহলে এটিকে অত্যন্ত গুরুত্বপূর্ণ কাজ হিসাবে ধরা হতো। আবার কোন কোন মহলে এটি তেমন গুরুত্ব পায়নি। বুরবাকির কাজকে আধুনিক গণিতের সাংগঠনিক ধারার প্রধান কাজ হিসেবে গণ্য করা হয়।
ক্রিস্টোফার রেন
স্যার ক্রিস্টোফার রেন (ইংরেজি Sir Christopher Wren, অক্টোবর ২০, ১৬৩২ - ফেব্রুয়ারি ২৫, ১৭২৩) হলেন ১৭শ শতকের একজন ইংরেজ নির্মাতা, জ্যোতির্বিদ, এবং তৎকালীন ইংল্যান্ডের সেরা স্থপতি। তিনি লন্ডন শহরে ৫৩টি গির্জার নকশা প্রণয়ন করেন। এর মধ্যে সবচেয়ে বিখ্যাত হলো সেন্ট পলের ক্যাথেড্রাল। এছাড়াও তিনি অনেক প্রখ্যাত ভবনের নকশা করেছেন। তিনি রয়াল সোসাইটির প্রতিষ্ঠাতা, এবং প্রথম সভাপতি (১৬৮০-৮২)। তাঁর গবেষণাকে আইজাক নিউটন ও ব্লেইজ প্যাসকাল গুরুত্বের সাথে নিয়েছিলেন।
গট্‌লব ফ্রেগে
ফ্রিড্‌রিশ লুডভিগ গটলব ফ্রেগে () (৮ই নভেম্বর ১৮৪৮, ভিস্‌মার – ২৬শে জুলাই ১৯২৫, বাড ক্লাইনেন) জার্মান গণিতবিদ যিনি পরবর্তীতে যুক্তিবিজ্ঞানী ও দার্শনিকে পরিণত হন। তিনি আধুনিক গাণিতিক যুক্তিবিজ্ঞান (mathematical logic) ও বিশ্লেষণী দর্শনের (analytic philosophy) গোড়াপত্তনে ভূমিকা রাখেন। তাঁর কাজ বিংশ শতাব্দীর দর্শনে, বিশেষত ইংরেজিভাষী দেশগুলোতে, গভীর প্রভাব ফেলে।
প্রিন্সিপিয়া ম্যাথেম্যাটিকা
প্রিন্সিপিয়া ম্যাথেম্যাটিকা (Principia Mathematica) গণিতের ভিত্তির ওপর রচিত ৩ খণ্ডের একটি কাজ। আলফ্রেড নর্থ হোয়াইটহেড ও বারট্রান্ড রাসেল এটি রচনা করেন ও ১৯১০ থেকে ১৯১৩ সালের মধ্যে এটি প্রকাশ করেন। এই কাজে সমস্ত গাণিতিক সত্য একটি সুসংজ্ঞায়িত (well-defined) স্বতঃসিদ্ধের সেট ও প্রতীকী যুক্তিবিজ্ঞানের (symbolic logic) যুক্তিবিধি (rules of inference) ব্যবহার করে বের করার চেষ্টা করা হয়।
রাসেল গট্‌লব ফ্রেগের যুক্তিবিজ্ঞান বিষয়ক কাজ অধ্যয়ন করতে গিয়ে বিভিন্ন কূটাভাসের (paradox) সম্মুখীন হন, আর মূলত সেগুলো দূর করার উদ্দেশ্যেই প্রিন্সিপিয়া রচনায় হাত দেন। প্রিন্সিপিয়াতে কূটাভাস এড়ানোর জন্য একটি বিস্তৃত টাইপ ব্যবস্থা (system of types) নির্মাণ করা হয়। এই ব্যবস্থার কিছু বৈশিষ্ট্য - যে কোন সেট তার উপাদানগুলোর চেয়ে উচ্চতর টাইপভুক্ত, "সকল সেটের সেট" এবং এ জাতীয় অন্যান্য উক্তি যা কূটাভাসের জন্ম দেয় সেগুলো বলা যাবে না, ইত্যাদি (রাসেলের কূটাভাস দেখুন)।
গাণিতিক বিশেষজ্ঞরা "প্রিন্সিপিয়া"-কে গাণিতিক যুক্তিবিজ্ঞান ও দর্শনের অন্যতম গুরুত্বপূর্ণ কাজ হিসেবে গণ্য করেন।
প্রাথমিক:
The first edition was reprinted in 2009 by Merchant Books, , , .
গৌণ:
দ্য আমেরিকান ল্যাঙ্গুয়েজ
দ্য আমেরিকান ল্যাঙ্গুয়েজ (ইংরেজি: The American Language) এইচ এল মেনকেন-এর লেখা ১৯১৯ সালে প্রকাশিত একটি বই, যাতে মার্কিনীরা ইংরেজি ভাষার যে পরিবর্তন সাধন করেছে তার বিবরণ দেয়া হয়েছে।
ওয়াশিংটনের অশ্বেতাঙ্গ পরিচারকদের মুখের ভাষা ("the argot of the colored waiters"), তাঁর প্রিয় লেখক মার্ক টোয়েনের ভাষা এবং বাল্টিমোরের রাস্তার অভিজ্ঞতা মেনকেনকে এই বই লিখতে উদ্বুদ্ধ করে। এই বই লেখার আগে দ্য ইভনিং সান (The Evening Sun) পত্রিকায় কলামলেখক মেনকেন এর বিষয়বস্তু নিয়ে লেখেন এবং এক পর্যায়ে জিজ্ঞেস করেন "Why doesn't some painstaking pundit attempt a grammar of the American language... English, that is, as spoken by the great masses of the plain people of this fair land?" পরবর্তীতে মেনকেন এই বই লিখে নিজেই এ প্রশ্নের উত্তর দেন।
প্রথম মার্কিন অভিধানকার নোয়া ওয়েবস্টারের মত মেনকেনও ইংরেজদের কবল থেকে মার্কিনী ইংরেজিকে রক্ষা করতে চেয়েছিলেন। ৩৭৪ পৃষ্ঠার এই বইটিতে মূল ইংরেজি থেকে মার্কিনী ইংরেজির পার্থক্যের উৎস, কীভাবে এটি ছড়িয়ে পড়ল এবং বিভিন্ন মার্কিনী নাম ও স্ল্যাং-এর বিবরণ দেয়া আছে। মেনকেনের মতে মার্কিনী ইংরেজি ছিল ব্রিটিশ ইংরেজি থেকে অনেক বেশি বর্ণবহুল, জীবন্ত ও সৃষ্টিশীল। বইটি প্রকাশের সাথে সাথে ১৪০০ কপি দুই মাসেই নিঃশেষ হয়ে যায় ও ভূয়সী প্রশংসা পায়।
এইচ এল মেনকেন
হেনরি লুইস মেনকেন (ইংরেজি Henry Louis Mencken) (১২ই সেপ্টেম্বর, ১৮৮০ – ২৯শে জানুয়ারি, ১৯৫৬), যিনি এইচ এল মেনকেন নামেই বেশি পরিচিত, মার্কিন সাংবাদিক, ব্যঙ্গলেখক ও সমাজ সমালোচক ছিলেন। তিনি "Sage of Baltimore" ও "American Nietzsche" নামেও পরিচিত ছিলেন। তাঁকে বিংশ শতাব্দীর শুরুর দিকে যুক্তরাষ্ট্রের সবচেয়ে প্রভাবশালী লেখকদের একজন মনে করা হয়।
নোয়া ওয়েবস্টার
নোয়া ওয়েবস্টার (Noah Webster) (১৬ই অক্টোবর, ১৭৫৮ – ২৮শে এপ্রিল, ১৮৪৩) মার্কিন অভিধানলেখক, পাঠ্যপুস্তক লেখক, বানান সংস্কারক, রাজনৈতিক লেখক ও সম্পাদক। তাঁকে "Father of American Scholarship and Education" বলে ডাকা হয়েছে। তাঁর নীল রঙের বাধাই করা বইগুলো পাঁচ প্রজন্মের মার্কিন শিশুদের কীভাবে বানান করতে ও পড়তে হয় তা শেখায়। আমেরিকাতে তাঁর নাম ও "dictionary" শব্দটি সমার্থক হয়ে গিয়েছে। মেরিয়াম-ওয়েবস্টার ডিক্শনারি, যা প্রথম ১৯২৮ সালে "An American Dictionary of the English Language" নামে প্রকাশিত হয়, তাঁর নাম অমর করে রেখেছে।
মণ্ডা
মণ্ডা গোল চ্যাপ্টা আকৃতির বাঙালি মিষ্টান্ন। দেখতে অনেকটা পেঁড়ার মত। "‍মিঠাই-মণ্ডা" একটি বহুল প্রচলিত শব্দবন্ধ। কড়া পাকের সাধারণতঃ চিনি মেশানো ক্ষীরের গরম নরম অবস্থায় গোল তাল পাকানো মণ্ডকে পরিষ্কার শক্ত কোন তলের উপর বিছানো কাপড়ের উপর হাতদিয়ে ছুঁড়ে আছাড় মেরে সাধারণতঃ চ্যাপ্টা করার কাজটি করা হয়। পরে ঠাণ্ডা হলে শক্ত হয়ে যায় ও তখন কাপড় থেকে খুলে নেওয়া হয়। তাই যেদিকটা নীচে (কাপড়ে লেগে) থাকে সেটা পুরো সমতল হয়, আর অন্য দিকটা একটু উত্তল আর কিনারা একটু ফাটা ফাটা হয়। ক্ষীরের রঙের উপর নির্ভর করে মণ্ডা সাদা বা ঈষৎ হাল্কা খয়েরি রঙের হয়। (সম্ভবত চিনিকে বেশী গরম করলে পুড়ে বা ক্যারামেলাইজ হয়ে খয়েরী রং ধরে)। মণ্ডা সাধারণতঃ কাগজে মুড়ে বিক্রি করা হয়।
হরির লুঠ ইত্যাদি বাঙালি হিন্দু ধর্মীয় লোকাচারে মণ্ডা বহুল ব্যবহৃত হয়।
ময়মনসিংহ শহরের অদূরবর্তী মুক্তাগাছা নামক স্থানটি সবোর্ত্তম মণ্ডা তৈরির জন্য প্রসিদ্ধ। মুক্তাগাছা তে শীতকালে সাধারণত আরও এক ধরনের মন্ডা পাওয়া যায় যা চিনির পরিবর্তে খেজুরের গুড় দিয়ে।
সিঙাড়া
সিঙাড়া দক্ষিণ এশিয়া, বিশেষ করে ভারত, বাংলাদেশ ও পাকিস্তানে বহুল ব্যবহৃত একধরণের ভাজা জলখাবার (হিন্দি নাম "সামোসা") যার ত্রিকোণ বা পিরামিড আকৃতির খোলসের মধ্যে নানা রকম পুর ভরা থাকে। 
সাধারণত নোনতা হয় (তবে মিষ্টি ক্ষীরের সিঙাড়া ব্যতিক্রম। চায়ের সঙ্গে গরম গরম পরিবেশন করা হয়, সঙ্গে থাকে কোনো রকম চাটনি।
যেমন:-(তেঁতুলের চাটনি)(টমেটোর চাটনি)। 
পুর সাধারণত আলু মটর ও বিভিন্ন সবজির তরকারি হয় তবে মাংসের কিমা বা মাছের-ও পুর হয় (আর ক্ষীরের সিঙাড়ার ক্ষেত্রে পুর মিষ্টি ক্ষীর দিয়ে তৈরি করা হয়)।
ভারতীয় উপমহাদেশের বাইরে যুক্তরাজ্য, ফ্রান্স, দক্ষিণ আফ্রিকা, পূর্ব আফ্রিকা, মধ্যপ্রাচ্য এবং আমেরিকাতে এখন "সামোসা"র জনপ্রিয়তা ক্রমবর্ধমান। আরবরা একে বলে সাম্বোসা বা সাম্বোসাক ("Samboosa" বা sambusac), আর ফরাসিরা বলে সামৌসা।
দাঁতন
দাঁতন () হল দাঁত পরিষ্কারে ব্যবহার করা গাছের ডাল। সাধারণতঃ নিম গাছের ডাল বা শাখার ক্ষুদ্র অংশ কেটে নিয়ে এক পাশে সামান্য চিবিয়ে ছিবড়া বানিয়ে নিম - দাঁতন তৈরি করে তা দিয়ে দাঁত পরিষ্কার করা হয়। এই কাজকে (দাঁতন দিয়ে দাঁত মাজাকে) বলে দাঁতন করা। দাঁতন খুব সম্ভবতঃ টুথব্রাশের পূর্বপুরুষ। শহরাঞ্চলে টুথব্রাশের আগমনের ফলে দাঁতনের ব্যবহার কমে গেলেও গ্রামাঞ্চলে এর ব্যাপক ব্যবহার রয়েছে। পশ্চিম ভারতের গ্রামাঞ্চলে নিম দাঁতন ছাড়াও কিকর ইত্যাদি গাছের ডাল দিয়েও দাঁতন করার রেওয়াজ আছে।
কয়লা
কয়লা এক প্রকারের জীবাষ্ম জ্বালানী। প্রাচীন কালের বৃক্ষ দীর্ঘদিন মাটির তলায় চাপা পড়ে ধীরে ধীরে কয়লায় পরিণত হয়। সাধারণতঃ কয়লা কালো বর্ণের হয়ে থাকে। কার্বনের একটি রূপ। কাঠ কয়লা কাঠ হতে এবং খনিজ কয়লা খনিতে পাওয়া যায়। বাংলাদেশ, ভারত, চিন প্রভৃতি দেশে কয়লা খনি আছে। 
কয়লাকে চার শ্রেণীতে ভাগ করা যায়:
(এদের মধ্যে অ্যানথ্রাসাইট সবচেয়ে উন্নত মানের।)
ঝুড়ি
ঝুড়ি গোল বেড়যুক্ত অর্ধগোলকাকৃতি বা তার থেকে একটু কম বক্রতার পাত্র যা বেত জাতীয় কাঠি দিয়ে বোনা। ঝুড়ি নানা রকম বুনটের হয়। কম বুনটের চাঁছাড়ি (চেরা বাঁশ) বা চেরা মোটা বেত ইত্যাদি দিয়ে বোনা ঝুড়ি বাগান বা মাটি খোঁড়া ইত্যাদি স্থূল কাজে ব্যবহার হয়। ঘন বুনটের বড় ঝুড়িকে বলে ধামা যার মধ্যে শস্য ইত্যাদি রাখা যায়। ছোট ঝুড়িকে বলে চুপড়ি।
ঝুড়ি প্রস্তুত করতে এই সকল উপকরণ ব্যবহার করা হয়:
ঠোঙা
ঠোঙা কাগজ বা শালপাতা জাতীয় পাতলা জিনিস দিয়ে তৈরি খুব হাল্কা পাত্র বা থলি। ঠোঙা সাধারণ দৃঢ় পাত্রের মত অনমনীয় নয়, আবার থলের মতও নয়, অভিকর্ষের বিরুদ্ধে নিজের আকৃতি বজায় রাখতে পারে (যা কাপড়ের থলে পারেনা)। কাগজের ঠোঙা (পেপার ব্যাগ) সহজেই ভাঁজ করা যায়। শালপাতার ঠোঙা অপেক্ষাকৃত শক্ত এবং এর উপর কলাপাতা বা অরেকটি শালপাতার টুকরো দিয়ে তৈরি ঢাকনা থাকতে পারে। গরীব দেশে সাধারণতঃ পুরোনো খবরের কাগজ পুনর্ব্যবহার করার অন্যতম জনপ্রিয় উপায় হল তা দিয়ে ঠোঙা বানানো।
প্লাস্টিকের প্যাকেট আসার অনেক আগে থেকেই কাগজের ঠোঙার ব্যবহার ছিল। এবং পরিবেশ দূষণ কম করবার জন্যে প্লাস্টিকের ব্যবহারাবার কম করার চেষ্টা হচ্ছে, তাই কাগজের ঠোঙার ব্যবহার আবার বাড়ছে। কাগজের ঠোঙা নানা আয়তনের ও অন্যপাতের হয়। যেমন মুড়ির ঠোঙা বলতে সাধারণতঃ বোঝায় ৫০০ গ্রাম মুড়ি ধরতে পারে এমন আয়তনের ঠোঙা। চানাচুর বা ঝালমুড়ির ঠোঙা বলতে বোঝায় ১০০ গ্রাম ঝালমুড়ি যাতে ভরে ট্রেনে ঝালমুড়ি-ওয়ালারা বিক্রি করে সেই রকম ঠোঙা। খবরের কাগজের দৃঢ়তায় মুড়ির ঠোঙার থেকে বেশী বড় ঠোঙা বানালে সেটা তার ভেতরে জিনিষ ধরবার মত মজবুত হবার সম্ভাবনা কম। কাগজের ঠোঙার সুবিধে হল একে আঠা দিয়ে সহজেই জোড়া যায়। কিন্তু অসুবিধে হল ভিজে গেলে কাগজের ঠোঙা খুব দুর্বল হয়ে ছিড়ে যায়।
কাগযের ঠোঙা নানা ভাবে বানানো যায়। সাধারণতঃ গঁদের আঠা বা ময়দার আঁঠা দিয়ে ভাঁজ করা কাগজের খোলা প্রান্তগুলি জুড়ে কাগজের ঠোঙা বানানো হয়। এই রকম একটি জনপ্রিয় পদ্ধতির প্রধান ধাপগুলি এখানে সংক্ষেপে বলা হলঃ
ঠোঙা নানা ভাবে বাঁধা যায়। কাগজের ঠোঙার বিশেষত্ব হল এর নমনীয়তার জন্য কম ভর্তি ঠোঙার খালি অংশকে সম্পূর্ণ মুড়িয়ে দেওয়া যায়। কিন্তু প্রায় ভর্তি হলে ঠোঙার খোলা মুখটিকে আয়ত ক্ষেত্রাকার করে প্রায় সেই আকারের একটি কাগজের টুকরো ভিতরে ভরা জিনিষের উপরে দিয়ে দিয়ে খোলা মাথাটিকে ঢেকে দেওয়া হয়। তার পর এর উপরে জেগে থাকে ঠোঙার মুক্ত প্রান্তকে এই কাগজের উপর দিয়ে মুড়িয়ে সুতা বা পাটের দড়ি দিয়ে বেঁধে দেওয়া হয়।
শঙ্কু আকৃতির ও বাটি আকৃতির শালপাতা ঠোঙা ফুচকাওয়ালা, ভেলপুরীওয়ালা ইত্যাদিরা নিয়মিত ব্যবহার করে থাকেন বিশেষ করে যখন এর মধ্যে কোন তরল খাদ্য পরিবেশন করা হয়। এগুলি আঠা দিয়ে আটকানো নয়। এগুলি ছোট কাঠি দিয়ে গাঁথা থেকে (বা অনেক সময় স্টেপ্ল করা থাকে)। শক্ত করার দরকার হলে বা বেশীক্ষণ তরল ধরে রাখবার হলে একাধিক স্তরে পাতা ব্যবহার করা হয়।
এগুলি ভাঁজ করলে ফেটে যাওয়ার সম্ভাবনা থাকে। তাই খোলা অংশ বন্ধ করার জন্য আলাদা কলাপাতা বা শালপাতার ঢাকনা ব্যবহার করা হয়।
আবহাওয়া নিয়ন্ত্রণ
আবহাওয়া নিয়ন্ত্রণ (ইংরেজি Weather control) বলতে বায়ুমণ্ডলের অবস্থার পরিবর্তন সাধন করে স্থানীয় বা আঞ্চলিক পর্যায়ে আবহাওয়ার পরিবর্তন করাকে বোঝায়।
প্রাচীনকাল থেকেই মানুষ আবহাওয়াকে বশে আনতে চেয়েছে। দ্বিতীয় বিশ্বযুদ্ধের পরে মেঘ বপন (cloud seeding) প্রক্রিয়ার মাধ্যমে বৃষ্টিপাত বাড়ানোর চেষ্টা করা হয়েছিল। সাধারণত মেঘের মধ্যে কঠিন কার্বন ডাই অক্সাইড বা সিলভার আয়োডাইড ছড়িয়ে দিয়ে জমাটভবনের নিউক্লিয়াস তৈরির মাধ্যমে বৃষ্টিপাত শুরু করার চেষ্টা করা হয়। তবে এর ফলাফল তেমন আশাব্যঞ্জক হয়নি। তবে এই পরীক্ষায় প্রাপ্ত জ্ঞান ব্যবহার করে শিলাবৃষ্টি নিয়ন্ত্রণের প্রয়াস বেশ সফল হয়েছে। প্লেনের মাধ্যমে শিলাবৃষ্টি উৎপাদনী মেঘে সিলভার আয়োডাইড ছড়িয়ে দিলে বেশি বেশি পরিমাণ শিলাকণা উৎপাদিত হয়, ফলে গড়ে শিলার আকার অনেক হ্রাস পায় ও শিলাবৃষ্টিজনিত ক্ষয়ক্ষতি কম হয়। একই পদ্ধতি প্রয়োগ করে অনেক সময় বিমানবন্দরগুলোতে কুয়াশা দূর করা হয়।
তথ্য তত্ত্ব
তথ্য তত্ত্ব (Information theory) ফলিত গণিতের একটি শাখা যেখানে উপাত্ত পরিমাপ করা হয় যাতে যত বেশি সম্ভব উপাত্ত কোন মাধ্যমে সংরক্ষণ করা যায় কিংবা কোন চ্যানেলের মধ্য দিয়ে স্থানান্তর করা যায়। উপাত্তের এই পরিমাপ, যাকে তথ্য এনট্রপি (information entropy) বলা হয়, সাধারণত বিটের মাধ্যমে প্রকাশ করা হয়।
তথ্য তত্ত্বের মূলনীতি কাজে লাগিয়ে তৈরি হয়েছে জিপ ফাইল (ক্ষতিবিহীন উপাত্ত সংকোচন (lossless data compression)), এমপিথ্রি (ক্ষতিযুক্ত উপাত্ত সংকোচন (lossy data compression)), এবং ডিএসএল (চ্যানেল কোডিং)।
জ্ঞানের এই শাখাটি গণিত, পরিসংখ্যান, কম্পিউটার বিজ্ঞান, পদার্থবিজ্ঞান, স্নায়ুজীববিজ্ঞান, এবং তড়িৎ প্রকৌশল-এর মিলনস্থল। গভীর মহাশূন্যে ভয়েজার মিশন, কম্প্যাক্ট ডিস্ক-এর উদ্ভাবন, মোবাইল ফোন-এর বাস্তবায়ন, ইন্টারনেট-এর প্রসার, ভাষাবিজ্ঞান ও মানুষের অনুভূতি-র অধ্যয়ন, কৃষ্ণগহ্বরগুলো বোঝা, ইত্যাদি নানা ক্ষেত্রে এই শাখার বহু অবদান আছে।
জনসংখ্যা
সমাজবিজ্ঞান এবং জীববিজ্ঞান অনুসারে জনসংখ্যা হচ্ছে জনগনের সমষ্টি অথবা একটি নির্দিষ্ট ভৌগোলিক অবস্থানে কোন জীব প্রজাতির অবস্থান, যা গণনা বা জরিপের মাধ্যমে নিরূপন করা হয়।
জর্জ ল্যমেত্র্‌
জর্জ এদুয়ার ল্যমেত্র্‌ () (জুলাই ১৭, ১৮৯৪ - জুন ২০, ১৯৬৬) বিখ্যাত বেলজীয় বিশ্বতত্ত্ববিদ। তিনি ১৯২৭ সালে প্রস্তাব করেছিলেন যে, মহাবিশ্বের সম্প্রসারণ একটি আদি অবস্থা থেকে শুরু হয়েছিলো। তিনি বলেন সেই আদি অবস্থা ছিল একটি "আদি পরমাণু" বা Primeval atom। লেমাইট্‌র আইনস্টাইনের আপেক্ষিকতার সাধারণ তত্ত্ব নিয়ে গবেষণা করেন এবং সেই তত্ত্বে উল্লেখিত ক্ষেত্র সমীকরণসমূহের অনেকগুলো সমাধান করতে সমর্থ হন। এই সমাধানগুলোর উপর ভিত্তি করেই আধুনিককালে মহা বিস্ফোরণ মতবাদ গড়ে উঠেছে।
ল্যমেত্র্‌ বেলজিয়ামের শার্লরোয়া (Charleroi) অঞ্চলে জন্মগ্রহণ করেন। তিনি মূলত একজন পুর প্রকৌশলী (Civil Engineer) ছিলেন; এছাড়াও তিনি খ্রিস্টান ধর্মযাজক (priest) হিসেবে প্রশিক্ষণ গ্রহণ করেছিলেন। তিনি ব্রিটেনের কেমব্রিজ বিশ্ববিদ্যালয় এবং যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজিতে (এমআইটি) জ্যোতিঃপদার্থবিজ্ঞান বিষয়ে অধ্যয়ন করেন। এমআইটি-তে অধ্যয়নকালে তিনি মার্কিন জ্যোতির্বিজ্ঞানী এডউইন হাবল এবং হার্ভার্ড বিশ্ববিদ্যালয়ের বিজ্ঞানী হারলো শ্যাপলি দ্বারা প্রভাবিত হন। এই দুজনই প্রসারণশীল মহাবিশ্বের ধারণা গ্রহণ করেছিলেন। তিনি ১৯২৭ সালে বেলজিয়ামের লিউভেন বিশ্ববিদ্যালয়ে জ্যোতিঃপদার্থবিজ্ঞানের অধ্যাপক হিসেবে যোগ দেন।
ল্যমেত্র্‌ একটি আদি পরমাণুর উল্লেখ করেন যার বিস্ফোরণের ফলে মহাবিশ্বের সম্প্রসারণ শুরু হয়। এই আদি পরমাণুটি ছিল একটি বড়সড় ডিমের মত যা সূর্য অপেক্ষা প্রায় ৩০ গুণ বড়। এর মধ্যে মহাবিশ্বের বর্তমান উপাদানসমূহ সৃষ্টির জন্য প্রয়োজনীয় সকল উপাদান ছিল। এই আদি পরমাণুটি বর্তমানকাল থেকে ২০ - ৬০ বিলিয়ন বছর পূর্বে অস্তিত্বশীল ছিল বলে তিনি ধারণা করেন।
ইসলামের পয়গম্বর
ইসলামের পয়গম্বর () হলেন সেই সকল ব্যক্তিত্ব যাদেরকে মুসলমানগণ স্রষ্টা কর্তৃক মানুষের দিক নির্দেশনা প্রদানের জন্য মনোনীত হিসাবে বিবেচনা করে। ইসলামী পরিভাষায় একে বলা হয় "নবী" (বহু আনবিয়া)।
ইসলামী ঐতিহ্য মতে ঈশ্বর প্রত্যেক জাতির নিকট পয়গম্বরগণকে প্ররণ করেছেন। ইসলাম ধর্ম মতে একমাত্র মুহাম্মদই সমগ্র মানবজাতির নিকট আল্লাহর বার্তা পৌছানোর জন্য প্রেরিত হয়েছিলেন এবং অপর সকল পয়গম্বরগণ নির্দিষ্ট একটি গোত্র বা জাতির জন্যে প্রেরিত হয়েছিলেন।
ইহুদি ও খ্রীষ্টধর্মের বিপরীতে, ইসলাম আল্লাহর বার্তবাহক এবং পয়গম্বরের বর্ণনা দেওয়া হয় এভাবে যে, উভয়ই "ঐশ্বরিক অণুপ্রেরণা"র দ্বারা আল্লাহর প্রত্যাদেশ প্রাপ্ত এবং রাসূলগণ(বার্তবাহক) গ্রন্থ আকারে একটি সম্প্রদায়ের জন্য ঐশ্বরিক বার্তা প্রদান করেন এবং পয়গম্বরগণ আল্লাহর কর্তৃক সাফল্যের নিশ্চয়তা প্রাপ্ত ব্যক্তি।
কয়েকজন বার্তাবাহক বা পয়গম্বরের নাম কুরআনে উল্লেখিত আছে। মুসলিমগণ বিশ্বাস করে আদম(আ.). হলেন প্রথম পয়গম্বর, পক্ষান্তরে শেষ পয়গম্বর হলেন মুহাম্মদ (সা.), তাই তার উপাধি, নবীদের সিলমোহর। খ্রীষ্টধর্মের মতই ইসলামেও ঈসা (আ.)-এর (জেসাস) জন্ম কৌমারিকেয় জন্মের ফসল এবং তিনি নবী হিসাবে বিবেচিত হন কারণ আল্লাহর নিকট হতে তিনি ওহী প্রাপ্ত। জেসাস একজন বার্তাবাহক হিসেবেও বিবেচিত হন কারণ আল্লাহ তার নিকট সুসমাচার অবতীর্ণ করছিলেন। অবশ্য, খ্রীষ্টধর্মের বিপরীতে, ইসলাম ধর্মে, তাকে আল্লাহর পুত্র দাবি করার বিরোধী করা হয় এবং জেসাস একজন মানুষ হিসাবেই বিবেচিত হন।
সকল রাসুল(বার্তাবাহক) নবী(পয়গম্বর) কিন্তু সকল নবী(পয়গম্বর) রাসুল(বার্তাবাহক) নন। মুসলিমরা বিশ্বাস করে আল্লাহ্ কর্তৃক প্রেরিত সকল পয়গম্বর সমানভাবে গুরুত্বপূর্ণ।
যদিও অনেক পয়গম্বরের জীবনের ঘটনা কুরআনে উল্লেখ করা হয়েছে, কিন্তু পাঁচজন প্রধান পয়গম্বরের প্রথম চারজনের জীবনায়নের বিশেষ বর্ণনা ও অলঙ্কারপূর্ণ গুরুত্বের প্রতি তা বিশেষ গুরুত্ব দিয়েছে। হযরত মুহাম্মদের(সঃ) পূর্বের সকল ব্যক্তিত্বের মধ্যে, মুসা (আ) সবচেয়ে বেশী বার কোরআনে উল্লেখিত হয়েছেন। (পঞ্চমজন অর্থাৎ মুহাম্মদের (সঃ) ক্ষেত্রে, কুরআন তাঁকে সরাসরি সম্বোধন করেছে, এবং এটি প্রায়ই তাঁর অপ্রত্যাশিত সংকট উত্তরণের উপায় আলোচনা করেছে। যদিও গ্রন্থে সরাসরি তাঁর নামের ব্যবহার খুব কম।)
নিম্নপ্রদত্ত ছকে কুরআনে বর্ণিত পয়গম্বরগণের তালিকা দেওয়া হয়েছে। প্রযোজ্য স্থানে নামের বাইবেলীয় অনুবাদ দেওয়া হয়েছে। অধিকন্তু, কুরআনে স্পষ্ট উল্লেখ আছে যে এই তালিকা সম্পূর্ণ নয়।
সালাফ
সালাফ() বলতে ইসলাম ধর্মানুসারে সাধারণত নবী মুহাম্মদ এবং তার পরবর্তী তিন প্রজন্মকে বুঝানো হয়।
তাবিঈন, সাহাবাগণের উত্তরসূরি।
তাবা তাবিঈন, তাবিঈনগণের উত্তরসূরি।
আন্টোনি জিগমুন্ড
আন্টোনি জিগমুন্ড (জন্ম:২৬ ডিসেম্বর, ১৯০০, ওয়ারস - মৃত্যু: ৩০ মে, ১৯৯২, শিকাগো) পোলীয় বংশোদ্ভূত মার্কিন গণিতবিদ। তিনি বিংশ শতাব্দীর গণিতে প্রভাব বিস্তারকারী গণিতবিদদের একজন। তিনি হারমনিক বিশ্লেষণে গুরুত্বপূর্ণ অবদান রাখেন।
জিগমুন্ড ১৯২৩ সালে ওয়ারস বিশ্ববিদ্যালয় থেকে পিএইচডি লাভ করেন। তিনি ১৯২২ থেকে ১৯২৯ সাল পর্যন্ত ওয়ারস-র পলিটেকনিক স্কুল ও ১৯২৬-১৯২৯ পর্যন্ত তাঁর ওয়ারস বিশ্ববিদ্যালয়ে পড়ান। এরপর ইংল্যান্ডে রকাফেলার বৃত্তি নিয়ে এক বছর পড়াশোনা করেন। তারপর বর্তমান লিথুয়ানিয়া অঞ্চলের উইলনো বিশ্ববিদ্যালয়ে অধ্যাপনা করেন। পোলীয় সেনাবাহিনীতে কিছুদিন কাজ করার পর ১৯৪০ সালে তিনি যুদ্ধপীড়িত মাতৃভূমি ছেড়ে পালিয়ে মার্কিন যুক্তরাষ্ট্রে চলে আসেন। সেখানে মাউন্ট হোলিওক কলেজ এবং পেনসিলভেনিয়া বিশ্ববিদ্যালয়ে পড়ানোর পর শিকাগো বিশ্ববিদ্যালয়ে যোগ দেন, যেখানে তিনি ১৯৮০ সালে অবসর নেয়ার আগ পর্যন্ত শিক্ষকতা করেন।
সুদীর্ঘ ৬০ বছরের শিক্ষকতা জীবনে জিগমুন্ড ৮০রও বেশি ছাত্রকে পিএইচডি লাভে সহায়তা করেন। ১৯৮৬ সালে তিনি শিকাগো ধারার গাণিতিক বিশ্লেষণ সৃষ্টি করার জন্য মার্কিন জাতীয় বিজ্ঞান পদক (U.S. National Medal of Science) লাভ করেন। এই ধারায় ফুরিয়ে বিশ্লেষণ ও আংশিক অন্তরক সমীকরণে এর প্রয়োগের ওপর জোর দেয়া হয়।
জিগমুন্ড মার্কিন যুক্তরাষ্ট্র, পোল্যান্ড, আর্জেন্টিনা ও স্পেনের জাতীয় বিজ্ঞান একাডেমীসমূহের সদস্য ছিলেন।
ছোট কাটারা
ছোট কাটারা শায়েস্তা খানের আমলে তৈরি একটি ইমারত। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং তা ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে বুড়িগঙ্গা নদীর তীরে। ইমারতটি দেখতে অনেকটা বড় কাটারার মত হলেও এটি আকৃতিতে বড় কাটারার চেয়ে ছোট এবং এ কারণেই হয়তো এর নাম হয়েছিল ছোট কাটারা। তবে ইংরেজ আমলে এতে বেশ কিছু সংযোজন করা হয়েছিল। ১৮১৬ সালে খ্রিস্টান ধর্মপ্রচারক লিওনার্দ ঢাকার প্রথম ইংরেজি স্কুল খুলেছিলেন।
বর্তমানে ছোট কাটারা বলতে কিছুই বাকি নেই শুধু একটি ভাঙা ইমারত ছাড়া। যা শুধু বিশাল তোড়নের মতন সরু গোলির উপর দাঁড়িয়ে আছে। চারদিকে অসংখ্য দোকান এমন ভাবে ঘিরে ধরেছে যে দেখে বোঝার উপায় নেই যে এখানে মুঘল আমলের এমন একটি স্থাপত্য ছিল।
শায়েস্তা খানের আমলে ছোট কাটরা নির্মিত হয়েছিল সরাইখানা বা প্রশাসনিক কাজে ব্যবহারের জন্য। কোম্পানি আমলে ১৮১৬ সালে খ্রিস্টান ধর্মপ্রচারক লিওনারদ ছোট কাটরায় খুলেছিলেন ঢাকার প্রথম ইংরাজি স্কুল। ১৮৫৭ সালে, এখানে প্রতিষ্ঠা করা হয়েছিল ঢাকার প্রথম নরমাল স্কুল। উনিশ শতকের শেষ দিকে অথবা বিশ শতকের প্রথম দিকে ছোট কাটরা ছিল নবাব পরিবারের দখলে। এবং তাতে তখন ' কয়লা ও চুণার কারখানার কাজ' চলত।
ছোট কাটরার সাথে বিবি চম্পার স্মৃতিসৌধ অবস্থিত ছিল।, এক গম্বুজ, চার কোণা, প্রতিপাশে ২৪ ফুট দীর্ঘ ছিল স্মৃতিসৌধটি। তায়েশ লিখেছেন, 'পাদ্রী শেফার্ড ওটা ধ্বংস করে দিয়েছেন।' শেফার্ড বোধহয় কবরটি মাটির সঙ্গে মিশিয়ে দিয়েছেন। বিবি চম্পা কে ছিলেন তা সঠিক জানা যায় নি। তবে কারো মতে তিনি শায়েস্তা খাঁর মেয়ে।
বর্তমানে, ছোট কাটরাকে প্রায় ধ্বংস করে ফেলা হয়েছে। কিন্তু এখনও এর ধ্বংসাবশেষ দেখলে বোঝা যায় মোঘল আমলে নদীতীরে দাঁড়িয়ে থাকা কাটরাকে কী সুন্দরই না দেখাত!
লালন ফকির (চলচ্চিত্র)
লালন ফকির ১৯৭২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন সৈয়দ হাসান ইমাম এতে ফকির লালন সাঁইয়ের ভূমিকায় অভিনয় করেন উজ্জ্বল। আরো অভিনয় করেন কবরী, আনোয়ার হোসেন প্রমুখ। এটি ফকির লালন সাঁইকে নিয়ে নির্মিত প্রথম চলচ্চিত্র। নাট্যকার আসকার ইবনে শাইখ এর লালনকে নিয়ে নাটক ঢাকার নাট্যমঞ্চে বেশ কয়েকবার মঞ্চায়িত হয়েছিল। এ নাটকটি অবলম্বনেই সৈয়দ হাসান ইমামের সংলাপ, চিত্রনাট্য, পরিচালনা ও প্রযোজনায় চলচ্চিত্রটি নির্মিত হয়। চলচ্চিত্রটিতে ফকির লালনের জীবন ও বাঙ্গালি সংস্কৃতির রুপায়ন তুলে ধরা হয়েছে। চলচ্চিত্রটির দুটি কপি এখনো বাংলাদেশ ফিল্ম আর্কাইভে সংরক্ষিত আছে।চলচ্চিত্রটির গানে কণ্ঠ দেন আবদুল আলীম, নীনা হামিদ এবং আরো অনেকে।
বাচসাস পুরস্কার
বিশ্বাস
বিশ্বাস বলতে সাধারণতঃ পারিপার্শ্বিক বিষয়-বস্তুরাজি ও জগৎ সম্পর্কে কোনো সত্ত্বার স্থায়ী-অস্থায়ী প্রত্যক্ষণকৃত ধারণাগত উপলব্ধি বা জ্ঞান এবং তার নিশ্চয়তার উপর আস্থা বোঝানো হয় । 
সমাজবিজ্ঞান , মনোবিজ্ঞান , জ্ঞানতত্ত্ব ইত্যাদি বিভিন্ন আঙ্গিকে বিশ্বাস শব্দটি বিভিন্ন পরিপ্রেক্ষিতে খানিকটা আলাদা অর্থ বহন করতে পারে , তাই জ্ঞান , সত্য , ইত্যাদির মত বিশ্বাসেরও কোনো একটি সর্বজনসম্মত সংজ্ঞা নেই বলে অনেকের ধারণা ।
কোনো বিষয় সত্য না মিথ্যা তা বিচার ক'রে - সত্য মনে হলে তা "বিশ্বাস করা" অথবা মিথ্যা মনে হলে অবিশ্বাস করা আর মিথ্যা হবার সম্ভাবনা বেশী মনে হলে সন্দেহ করা হয় । বিশ্বাস মানে হতে পারে আস্থা (faith) , ভরসা (trust) । বিশ্বাসের দৃঢ়তা (বিশ্বাস যত বেশি সন্দেহ তত কম) যা খুব বেশি হলে তাকে বলা যায ভক্তি বা অন্ধবিশ্বাস । আবার বিশ্বাস মানে হতে পারে আশা (hope) বা আশ্বাস (assurance) বা "বিশ্বাস করার ইচ্ছা" (willingness to trust) ।
বিশ্বাস হতে পারে কোন বাহ্যিক বা অভ্যন্তরীণ অনুভুতির সচেতন অনুধাবন; বা কোনো তথ্য (information) বোধগম্য হওয়া; এবং বিভিন্ন পরিস্থিতিতে যাচাই করার পর এই বোধের নিশ্চয়তা সম্বন্ধে প্রত্যয় বা প্রতীতি জন্মালে (সত্য বলে স্থায়ী ধারণা) হলে তাকে জ্ঞান (knowledge) বলা যায়। পর্যবেক্ষণের উপর যুক্তির (ও পূর্বলব্ধ জ্ঞানের) সাহায্যে বিচার (deduction) করে কোন বিষয় সত্য বলে সিদ্ধান্ত নিলে তা থেকে নতুন জ্ঞান জন্মায়। এইভাবে মনের মধ্যে উপলব্ধ সত্যগুলিকে জুড়ে যে তত্ত্বের জাল বোনা হতে থাকে তাদের বিষয়বস্তুগুলি সামগ্রিকভাবে হল জ্ঞান আর তাদের গ্রহণযোগ্যতার সচেতন অনুমোদন হল বিশ্বাস। জ্ঞানের বিশেষত্ব হল শুধু পূর্বের অভিজ্ঞতাই নয় ভবিষ্যৎ পরিস্থিতি ও অজ্ঞাত পরিস্থিতি সম্বন্ধেও এর দ্বারা (induction) ভবিষ্যৎবাণী করা সম্ভব ও সেই ভবিষ্যৎবাণীর সাফল্য বিশ্বাসকে বজায় রাখে। জ্ঞানের গভীরতা, ব্যাপ্তি ও বিভিন্ন পরিস্থিতিতে তাকে প্রয়োগ করে ভালো ফল লাভের সম্ভাবনার উপর নির্ভর করে জ্ঞান ক্ষেত্রবিশেষে বিচক্ষণতা, প্রজ্ঞা(wisdom) বা দূরদৃষ্টি (insight) ইত্যাদি হিসাবে পরিগণিত হতে পারে।
বিশ্বাস হতে পারে একজনের ব্যক্তিগত কষ্ট কল্পনা। যেমন সিজোফ্রেনিয়ার রোগীরা অনেক কিছু দৃঢ় ভাবে বিশ্বাস করে থাকে এবং তার বিরুদ্ধে প্রমাণ দেখালে সেই বিশ্বাস আরো বদ্ধমূল হয়ে যেতে থাকে। এই ধরণের ভিত্তিহীন বা যুক্তির অতীত বদ্ধমূল অন্ধবিশ্বাসকে বলে ডিলিউসন (delusion)। আবার বিশ্বাস হতে পারে কোন জনতার সম্মিলিত জনমত। যেমন নানা ধরণের ধর্মবিশ্বাস।
বিশ্বাসের সঙ্গে মূল্যবোধ ও ভালোমন্দ বিচারও ওতপ্রোতভাবে জড়িয়ে আছে। কোন কিছুকে ভালো বলে বিশ্বাস না হলে তাকে খারাপ বলেই সন্দেহ হবে। সন্দেহ (বিশ্বাস করার অনিচ্ছা) খুব জোরালো হলে এবং অন্যান্য চিন্তাকে আচ্ছন্ন করে দিলে তাকে বলে প্যারানইয়া, যার বিশেষণ হল প্যারানয়েড। সিজোফ্রেনিয়ার চারটি প্রধান ধরণের মধ্যে প্যারানয়েড সিজোফ্রেনিয়া একটি।
চীনের জাতীয় পতাকা
গনচীনের জাতীয় পতাকা হলো "পঞ্চতারকা বিশিষ্ট লাল পতাকা" (五星红旗 in pinyin: wǔ xīng hóng qí)"। এর নকশা করেন রুইয়ান নিবাসী অর্থনীতিবিদ ও শিল্পী জেং লিয়ান্সং। কমিউনিস্টরা ক্ষমতা দখলের পরে চাইনিজ পিপলস পলিটিকাল কনসাল্টেটিভ কনফারেন্স (সিপিপিসিসি) ১৯৪৮ সালের জুলাই মাসের সম্মেলনে যে প্রচারপত্র বিলি করেছিলো, তা পড়ার পরে তিনি এটির নকশা করেন। নকশা প্রতিযোগিতায় জমা পড়া ৩০০০ ভুক্তির মধ্যে ৩৮টিকে চূড়ান্ত বাছাইয়ের জন্য নির্বাচিত করা হয়, এবং এর মধ্য থেকে জেং এর নকশাটিকে পরিশেষে গ্রহণ করা হয়। তিয়েনয়ানমেন চত্ত্বর এ মাও সেতুং প্রথমবারের মতো এই পতাকাটিকে উত্তোলন করেন।
উল্লাসকর দত্ত
উল্লাসকর দত্ত (জন্ম: ১৬ এপ্রিল ১৮৮৫ - মৃত্যু: ১৭ মে ১৯৬৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
উল্লাসকরের জন্ম হয় তদানিন্তন অবিভক্ত বাংলার ব্রাহ্মণবাড়ীয়ার সরাইল উপজেলার কালিকচ্ছ গ্রামে। তাঁর পিতার নাম দ্বিজদাস । তিনি কলকাতার প্রেসিডেন্সি কলেজ এর ছাত্র ছিলেন, এবং পরে লন্ডন বিশ্ববিদ্যালয় হতে কৃষিবিদ্যায় ডিগ্রি অর্জন করেন। তবে কলেজে পড়ার সময় ইংরেজ অধ্যাপক রাসেল বাঙালিদের সম্পর্কে কটূক্তি করার দরুন উল্লাসকর তাঁকে আঘাত করেন, এজন্য উল্লাসকরকে কলেজ হতে বহিষ্কার করা হয়েছিল । এই সময় থেকে তাঁর জীবনে পরিবর্তন আসে।
উল্লাসকর যুগান্তর দলে যোগ দেন। তিনি বিস্ফোরক নির্মাণে অভিজ্ঞতা অর্জন করেন। তার ফরমূলায় তৈরী বোমা পরীক্ষা করার জন্যে একদল বিপ্লবী বেছে নেন দেওঘরের নিকট নির্জন দীঘারিয়া পাহাড়। ১ মে, ১৯০৮ সালে সেই পরীক্ষার দিন বোমা ছোড়ার সময় আহত হয়ে মারা যান বিপ্লবী প্রফুল্ল চক্রবর্তী ও উল্লাসকর মারাত্মক জখম হন। গোপনে কলকাতায় তার চিকিৎসা করেন ডাক্তার ও বিজ্ঞানী ইন্দুমাধব মল্লিক। উল্লাসকরের তৈরি বোমাই ক্ষুদিরাম বসু ও হেমচন্দ্র দাস ম্যাজিস্ট্রেট কিংসফোর্ডকে আক্রমণে ব্যবহার করেছিলেন। তবে এই হামলা বানচাল হয়ে যায়, এবং পুলিশ উল্লাসকর দত্ত সহ যুগান্তর দলের অনেক সদস্যকে গ্রেফতার করে।
উল্লাসকর ২ মে ১৯০৮ খ্রিস্টাব্দে মুরারিপুকুর বাগানে ধরা পড়েন । ১৯০৯ খ্রিস্টাব্দে আলিপুর বোমা মামলা নামের এই বিখ্যাত মামলায় উল্লাসকর এবং বারীন ঘোষকে ফাঁসীর আদেশ দেয়া হয়। তবে পরবর্তীকালে এই সাজা রদ করে তাঁকে আন্দামানের সেলুলার জেলে যাবজ্জ্বীবন দ্বীপান্তরের সাজা দেয়া হয়।
আন্দামানের কুখ্যাত সেলুলার জেলে উল্লাসকর দত্তকে শারীরিক নির্যাতনের সম্মুখীন হতে হয়। এর ফলে তিনি সাময়িকভাবে মানসিক ভারসাম্য হারিয়ে ফেলেন। ১৯২০ সালে তাঁকে মুক্তি দেয়া হলে তিনি কলকাতা শহরে ফেরৎ আসেন।
উল্লাসকরকে পরে ১৯৩১ সালে আবারও গ্রেফতার করা হয়, ও ১৮ মাসের কারাদন্ড দেয়া হয়। ১৯৪৭ এর ভারত বিভাগের পর তিনি গ্রামের বাড়ি কালিকাছাতে ফেরৎ যান।
১৯৪৮ খ্রিস্টাব্দে ৬৩ বছর বয়েসে বিশিষ্ট নেতা বিপিনচন্দ্র পালের বিধবা মেয়েকে বিয়ে করেন । সেখানে ১০ বছর কাটানোর পর তিনি ১৯৫৭ সালে কলকাতায় প্রত্যাবর্তন করেন। উল্লাসকর তাঁর শেষ জীবন শিলচরে কাটান এবং সেখানেই ১৯৬৫ সালের ১৭ই মে মৃত্যুবরণ করেন। 
উল্লাসকর দত্ত রচিত দুটি গ্রন্থ হল,
রাধানাথ শিকদার
রাধানাথ শিকদার (১৮১৩ - ১৮৭০) একজন বাঙালি গণিতবিদ ছিলেন যিনি হিমালয় পর্বতমালার ১৫ নং শৃঙ্গের (চূড়া-১৫) উচ্চতা নিরূপন করেন, এবং প্রথম আবিষ্কার করেন যে, এটিই বিশ্বের সর্বোচ্চ পর্বতশৃঙ্গ। এই পর্বত শৃঙ্গটিকেই পরে মাউন্ট এভারেস্ট নামকরণ করা হয়।
রাধানাথ শিকদার ১৮১৩ খ্রিস্টাব্দে জন্মগ্রহণ করে
পিতার নাম তিতুরাম শিকদার | ভ্রাতার নাাম শ্রীনাথ |
ঊনবিংশ শতাব্দীর ১ম ভাগে জরিপ কাজে ব্যবহৃত গণিত বিষয়ে চর্চা প্রয়োগ উদ্ভাবনে তিনি স্বকীয়তার সাক্ষ্য রেখেছেন। এইজন্য তিনি ভূয়সী প্রশংসা অর্জন করেছিলেন। তিনি জার্মানির সুবিখ্যাত ফিলজফিক্যাল সোসাইটির ব্যাভেরিয়ান শাখার সম্মানীয় সদস্যপদ লাভ করেন ১৮৬২ সালে। গণিতে অসাধারণ পারদর্শিতার জন্য তাঁর এই সম্মান প্রাপ্তি।
রাধানাথ শিকদার ভারতে তদানিন্তন ব্রিটিশ প্রশাসনের জরীপ বিভাগ সার্ভেয়র জেনারেল অফ ইন্ডিয়ার দপ্তরে কাজ করতেন। তিনি ১৮৪০ সালের মহা ত্রিকোণমিতিক জরীপ কাজে অংশ নেন।১৮৫১ সালে ম্যানুয়াল অফ সারভেইং নামক সমীক্ষণ পুস্তিকা প্রকাশিত হয়। পুস্তিকার,বৈজ্ঞানিক অংশ রাধানাথ শিকদারের লেখা। 
ব্যারোমিটারে সংযুক্ত ধাতব স্কেলের তাপজনিত প্রসারণ এবং পারদের নিজের প্রসারণ জনিত, পরিমাপের ত্রূটি যা আবহমানসংক্রান্ত পাঠ প্রভাবিত করে,সেই ত্রুটি বাতিল করার জন্য ইউরোপে ব্যবহৃত সূত্র, রাধানাথের অজানা ছিল। সুতরাং রাধানাথ তার বৈজ্ঞানিক অন্তর্দৃষ্টি ব্যবহার করে, ৩২°ফারেনহাইট (০°সেলসিয়াস) এ ব্যারোমিটার পাঠ/রিডিং কমানোর জন্য, নিজের সূত্র উদ্ভাবন করেন। সূত্রটি তিনি এশিয়াটিক সোসাইটি অব বেঙ্গল জার্নালে প্রকাশিত একটি গবেষণা পত্রে উপস্থাপন করেন। ১৮৫৭ থেকে ১৮৬২ অবধি তিনি আবহাওয়াবিজ্ঞান বিভাগের 'আবহবিদ্যা এবং পদার্থবিজ্ঞান কমিটিতে' সদস্য ছিলেন।
রাধানাথ ১৮৬২ সালে চাকরি থেকে অবসর নিয়েছিলেন, এবং পরে জেনারেল অ্যাসেমব্লিজ ইনস্টিটিউশন (বর্তমান স্কটিশ চার্চ কলেজে) গণিত শিক্ষক হিসেবে নিয়োগ লাভ করেন।
১৮৫৪ সালে তিনি ও তার ডিরোজিয়ান বন্ধু প্যারীচাঁদ মিত্র "মাসিক পত্রিকা" নামক মহিলাদের শিক্ষাবিষয়ক পত্রিকাটি চালু করেন। তিনি প্রথাগত শৈলী ছেড়ে, একটি সহজ এবং বিশৃঙ্খলমুক্ত শৈলীতে লিখতেন ।
GTS(গ্রেট ট্রিকনোমেট্রিক সারভে) সংক্রান্ত কার্যক্রমের ব্যাপারে ব্রিটিশ সংসদের বক্তব্য ছিল:
২০০৪ সালের ২৭ জুন তারিখে ভারতের ডাক বিভাগ চেন্নাইয়ে ভারতের ত্রিকোণমিতিক জরীপের প্রতিষ্ঠার স্মরণে একটি ডাকটিকিট প্রকাশ করে, যাতে রাধানাথ শিকদার ও নইন সিং এর ছবি প্রদর্শিত হয়েছে।